Навамаркаўка (Акмолінская вобласць)\nНаваполле (Воранаўскі раён)\nНаваполле (Навапольскі сельсавет)\nНаваполле (Пухавіцкі раён)\nНавасады (Астравецкі раён)\nНавасады (Баранавіцкі раён)\nНавасады (Беняконскі сельсавет)\nНавасады (Брэсцкі раён)\nНавасады (Валожынскі раён)\nНавасады (Ваўкавыскі раён)\nНавасады (Вілейскі раён)\nНавасады (Гродзенскі раён)\nНавасады (Дзяржынскі раён)\nНавасады (Жабінкаўскі раён)\nНавасады (Капыльскі раён)\nНавасады (Пухавіцкі раён)\nНавасады (Уздзенскі раён)\nНавасады (Шчучынскі раён)\nНаваселле (Аршанскі раён)\nНаваселле (Більдзюгскі сельсавет)\nНаваселле (Мінскі раён)\nНаваселле (Рагачоўскі раён)\nНаваселле (Стаўбцоўскі раён)\nНаваселле (Шклоўскі раён)\nНавасельскае (Акмолінская вобласць)\nНавасёлава (Навасёлаўскі раён)\nНавасёлаўка (Шартандзінскі раён)\nНавасёлкі (Абрубскі сельсавет)\nНавасёлкі (Абухаўскі сельсавет)\nНавасёлкі (Асіповіцкі раён)\nНавасёлкі (Астроміцкі сельсавет)\nНавасёлкі (Бабаўнянскі сельсавет)\nНавасёлкі (Бабруйскі раён)\nНавасёлкі (Бярозаўскі раён)\nНавасёлкі (Бярэзінскі раён)\nНавасёлкі (Валожынскі сельсавет)\nНавасёлкі (Вішнеўскі сельсавет, Смаргонскі раён)\nНавасёлкі (Вярэйкаўскі сельсавет)\nНавасёлкі (Гарадзішчанскі сельсавет, Баранавіцкі раён)\nНавасёлкі (Данілавіцкі сельсавет)\nНавасёлкі (Дварэцкі сельсавет)\nНавасёлкі (Драгічынскі раён)\nНавасёлкі (Дэмбраўскі сельсавет)\nНавасёлкі (Запольскі сельсавет)\nНавасёлкі (Іванаўскі раён)\nНавасёлкі (Іўеўскі сельсавет)\nНавасёлкі (Калінкавіцкі раён)\nНавасёлкі (Камянецкі раён)\nНавасёлкі (Квасоўскі сельсавет)\nНавасёлкі (Краснапольскі раён)\nНавасёлкі (Краснасельскі сельсавет)\nНавасёлкі (Крывіцкі сельсавет)\nНавасёлкі (Крэўскі сельсавет)\nНавасёлкі (Курапольскі сельсавет)\nНавасёлкі (Лепельскі раён)\nНавасёлкі (Людвіноўскі сельсавет)\nНавасёлкі (Мажэйкаўскі сельсавет)\nНавасёлкі (Малюшыцкі сельсавет)\nНавасёлкі (Навасёлкаўскі сельсавет, Ашмянскі раён)\nНавасёлкі (Навасёлкаўскі сельсавет, Кобрынскі раён)\nНавасёлкі (Навасёлкаўскі сельсавет, Ляхавіцкі раён)\nНавасёлкі (Навасёлкаўскі сельсавет, Пастаўскі раён)\nНавасёлкі (Падлабенскі сельсавет)\nНавасёлкі (Парэцкі сельсавет)\nНавасёлкі (Паўлаўскі сельсавет)\nНавасёлкі (Пухавіцкі раён)\nНавасёлкі (Пяршайскі сельсавет)\nНавасёлкі (Слабадскі сельсавет, Мядзельскі раён)\nНавасёлкі (Старадарожскі раён)\nНавасёлкі (Талачынскі раён)\nНавасёлкі (Уздзенскі раён)\nНавасёлкі (Ушацкі раён)\nНавасёлкі (Хойніцкі раён)\nНавасёлкі (Цімкавіцкі сельсавет)\nНавасёлкі (Чашніцкі раён)\nНавасёлкі 1 (Магілёўскі раён)\nНавасёлкі 1 (Маладзечанскі раён)\nНавасёлкі 2 (Магілёўскі раён)\nНавасёлкі 2 (Маладзечанскі раён)\nНавасёлкі 2 (Пастаўскі раён)\nМяжно́ 2 - вёска ў Полацкім раёне Віцебскай вобласці. Уваходзіць у склад Гомельскага сельсавета. Да 10 кастрычніка 2013 года вёска ўваходзіла ў склад Завозерскага сельсавета.\nМяжно́ 3 - вёска ў Полацкім раёне Віцебскай вобласці. Уваходзіць у склад Гомельскага сельсавета. Да 10 кастрычніка 2013 года вёска ўваходзіла ў склад Завозерскага сельсавета.\nМяжно́е - вёска ў Клічаўскім раёне Магілёўскай вобласці. Уваходзіць у склад Доўгаўскага сельсавета. Да 21 снежня 2011 года вёска ўваходзіла ў склад Ганчанскага сельсавета. Да 2018 года знаходзілася ў складзе Патоцкага сельсавета.\nМяжы́сеткі - аграгарадок у Магілёўскім раёне Магілёўскай вобласці. Уваходзіць у склад Дашкаўскага сельсавета.\nМяжэ́йкі - вёска ў Валожынскім раёне Мінскай вобласці. Уваходзіць у склад Дорскага сельсавета. Да 30 кастрычніка 2009 года вёска ўваходзіла ў склад Сугваздаўскага сельсавета.\nМяжэ́нін - вёска ў Клімавіцкім раёне Магілёўскай вобласці. Уваходзіць у склад Ціманаўскага сельсавета. Да 21 снежня 2011 года вёска ўваходзіла ў склад Высакоўскага сельсавета.\nМя́кішы - вёска ў Шчучынскім раёне Гродзенскай вобласці. Уваходзіць у склад Васілішкаўскага сельсавета. Да 2013 года вёска ўваходзіла ў склад Бакштаўскага сельсавета.\nМякя́ны - вёска ў Браслаўскім раёне Віцебскай вобласці. Уваходзіць у склад Мяжанскага сельсавета. Да 2004 года ўваходзіла ў склад Зарачскага сельсавета.\nМялешкавічы (Крупскі раён)\nМяле́шкавічы - вёска ў Крупскім раёне Мінскай вобласці. Уваходзіць у склад Халопеніцкага сельсавета. Да 30 кастрычніка 2009 года вёска ўваходзіла ў склад Янаўшчынскага сельсавета.\nМялешкавічы (Мазырскі раён)\nМяле́шкавічы - аграгарадок у Мазырскім раёне Гомельскай вобласці. Уваходзіць у склад Каменскага сельсавета. У 1924 - 1964 гадах цэнтр Мялешкавіцкага сельсавета.\nМялешкавічы (Чашніцкі раён)\nПасля другога падзелу Рэчы Паспалітай у 1793 годзе Мялешкавічы ў складзе Расійскай імперыі, у Замацкай воласці Сенненскага павета Магілеўскай губерні. У 1798 годзе Фрыдрых Сапега прадаў Бельнякі разам з Мялешкавічамі Адаму Хмары. Да 10 кастрычнік ...\nМяле́шкі - аграгарадок у Слуцкім раёне Мінскай вобласці. Уваходзіць у склад Вясейскага сельсавета. У 1924 - 1960 гадах цэнтр Мялешкавіцкага сельсавета.\nМялёгава - вёска ў Лідскім раёне Гродзенскай вобласці. Уваходзіць у склад Траццякоўскага сельсавета. Да 2013 года вёска ўваходзіла ў склад Дакудаўскага сельсавета.\nМялька́навічы - вёска ў Слонімскім раёне Гродзенскай вобласці. Уваходзіць у склад Азгінавіцкага сельсавета. У 1940 - 1954 гадах цэнтр Мільканавіцкага сельсавета, у 1960 - 1966 гадах цэнтр Мяльканавіцкага сельсавета.\nМялю́зіна - вёска ў Гарадоцкім раёне Віцебскай вобласці. Уваходзіць у склад Вайханскага сельсавета. Да 2004 года ўваходзіла ў склад Прудніцкага сельсавета.\nМяля́хавічы - вёска ў Дзятлаўскім раёне Гродзенскай вобласці. Уваходзіць у склад Мяляхавіцкага сельсавета. У 1940 - 1968 гадах цэнтр Мяляхавіцкага сельсавета.\nМяндзыбуж - горад на паўднёвым захадзе Польшчы, размешчаны за 300 км на паўднёвы захад ад Варшавы і за 60 км на паўночны ўсход ад Уроцлава. Уваходзіць у склад Алясніцкага павета Ніжнесілезскага ваяводства, сядзіба вяскова-гарадской гміны Мяндзыбу ...\nМяндзыхуд - горад на захадзе Польшчы. Размешчаны за 400 км на захад ад Варшавы і за 80 км на захад ад Познані. Адміністрацыйны цэнтр Мендзыходскага павета Велікапольскага ваяводства, сядзіба вяскова-гарадской гміны Мяндзыхуд. Чыгуначная станцыя. ...\nМянькі (Бераставіцкі раён)\nМянькі́ - вёска ў Бераставіцкім раёне Гродзенскай вобласці. Уваходзіць у склад Пагранічнага сельсавета. Да 2003 года ўваходзіла ў склад Кватарскага сельсавета.\nМянькі (Дзяржынскі раён)\nМянькі́ - вёска ў Дзяржынскім раёне Мінскай вобласці. Уваходзіць у склад Путчынскага сельсавета. Да 28 мая 2013 года вёска ўваходзіла ў склад Волменскага сельсавета.\nМярошаў - горад на паўднёвым захадзе Польшчы каля мяжы з Чэхіяй, размешчаны за 450 км на паўднёвы захад ад Варшавы і за 85 км на паўднёвы захад ад Уроцлава. Уваходзіць у склад Валбжыхскага павета Ніжнесілезскага ваяводства, сядзіба вяскова-гарадс ...\nМясата́ - вёска ў Маладзечанскім раёне Мінскай вобласці. Уваходзіць у склад Мясоцкага сельсавета, яго цэнтр да 2015 года. Знаходзіцца за 12 км у напрамку на ўсход ад горада Маладзечна, за 61 км ад Мінска, каля ракі Уша і аўтамабільнай дарогі Р28.\nМястка - горад у Польшчы, уваходзіць у склад Бытоўскага павета Паморскага ваяводства. Сядзіба вяскова-гарадской гміны Мястка. Займае плошчу 15.68 км². Насельніцтва - 11 123 чалавекі.\nМястэчка (Пастаўскі раён)\nMiasteczko, wieś, powiat wilejski, gmina Mańkowicze // Słownik geograficzny Królestwa Polskiego i innych krajów słowiańskich. - Tom VI Malczyce - Netreba, 1885. - S. 287 польск. На Вікісховішчы пакуль няма медыяфайлаў па тэме, але Вы можаце загру ...\nМястэчка Слёнске - горад на поўдні Польшчы. Размешчаны за 260 км на паўднёвы захад ад Варшавы і за 30 км на поўнач ад цэнтра Катавіцаў, частка Верхнесілезскага прамысловага раёна. Уваходзіць у склад Тарнагурскага павета Сілезскага ваяводства, утв ...\nМясце́чка - вёска ў Гарадоцкім раёне Віцебскай вобласці. Уваходзіць у склад Езярышчанскага сельсавета. Да 2013 года ўваходзіла ў склад Гуркінскага сельсавета, а пасля яго скасавання далучана да Бычыхінскага сельсавета. У 2014 годзе увайшла ў скла ...\nМяся́цічы - вёска ў Пінскім раёне Брэсцкай вобласці. Уваходзіць у склад Барычавіцкага сельсавета. У Мясяцічах адзначаюць унікальнае свята - Дзясятуху.\nМяха́ч - вёска ў Лельчыцкім раёне Гомельскай вобласці. Уваходзіць у склад Стадоліцкага сельсавета. Да 2013 года вёска ўваходзіла ў склад Грабянёўскага сельсавета.\nМяхі (Валожынскі раён)\nМяхі́ - вёска ў Валожынскім раёне Мінскай вобласці. Уваходзіць у склад Вішнеўскага сельсавета. Да 25 мая 1967 года вёска ўваходзіла ў склад Багданаўскага сельсавета, да 30 кастрычніка 2009 года - у склад Падбярэзскага сельсавета.\nМяця́вічы - вёска ў Салігорскім раёне Мінскай вобласці, каля аўтадарогі Н9645. Уваходзіць у склад Чыжэвіцкага сельсавета. У 1924 - 1964 гадах цэнтр Мяцявіцкага сельсавета. Да 30 кастрычніка 2009 года вёска ўваходзіла ў склад Пагосцкага сельсавета.\nМяшко́ва - вёска ў Талачынскім раёне Віцебскай вобласці. Уваходзіць у склад Валосаўскага сельсавета. Да 10 кастрычніка 2013 года вёска ўваходзіла ў склад Азярэцкага сельсавета.\nЗгадваецца ў 1666 годзе ў складзе вёсак, выдзеленых вялікім гетманам літоўскім Паўлам-Янам Сапегам з маёнтку Беліца Беліцкаму дамініканскаму кляштару.\nМяшэ́тнікі - вёска ў Мастоўскім раёне Гродзенскай вобласці. Уваходзіць у склад Лунненскага сельсавета. Да 26 лютага 2013 года вёска ўваходзіла ў склад Глядавіцкага сельсавета.\nНаберажная (Вілейскі раён)\nНа́беражная - вёска ў Вілейскім раёне Мінскай вобласці. Уваходзіць у склад Нарачанскага сельсавета. Да 16 снежня 1982 года вёска ўваходзіла ў склад Рускасельскага сельсавета.\nНа́буль, у старажытнасці - Неапаліс - горад на паўночным усходзе Туніса, адміністрацыйны цэнтр Набуль. Горад размешчаны на беразе заліва Хамамет Міжземнага мора і зяўляецца канцавым пунктам чыгуначных ліній. Насельніцтва горада ў 1976 годзе наліч ...\nНабярэжнае (Паўладарская вобласць)\nНабярэжнае - сяло ў Паўладарскім раёне Паўладарскай вобласці Казахстана. Адміністрацыйны цэнтр Грыгореўскай сельскай акругі. Код КАТА - 556035100.\nНабярэ́жная - вёска ў Ляхавіцкім раёне Брэсцкай вобласці. Уваходзіць у склад Ганчароўскага сельсавета. Да 1971 года вёска мела назву Вонькі.\nНава Алэксандрыўка (Бэрдычыўскі раён)\nНава Алэксандрыўка - вёска ў Бэрдычыўскім раёне Жытомірскай вобласці Украіны. Уваходзіць у склад Сэмэніўскай вясковай абшчыны.\nНава Алэксандрыўка (Мыроніўскі раён)\nНава Алэксандрыўка - вёска ў Мыроніўскім раёне Кіеўскай вобласці Украіны. Уваходзіць у склад Мыроніўскай гарадской абшчыны.\nНава Барава - пасёлак гарадскога тыпу ў Хорашыўскім раёне Жытомірскай вобласці Украіны. Адміністрацыйны цэнтр Навабараўской пасялковай абшчыны.\nНава Вадалага - пасёлак гарадскога тыпу ў Нававадалажскім раёне Харкаўскай вобласці Украіны, раённы цэнтр. Чыгуначная станцыя "Вадалага" на лініі Харкаў - Краснаград.\nЗаснаваны 28 лютага 1952 г. на левым беразе Дняпра на месцы сяла Ключавое трохі ніжэй па цячэнню ад горада Кахоўка. Горад будаваўся адначасова з будаўніцтвам Кахоўскай гідраэлектрастанцыі як пасёлак будаўнікоў, жыхары якога з самага пачатку назыв ...\nНава Маячка - пасёлак гарадскога тыпу ў Алэшкіўскім раёне Херсонскай вобласці Украіны. Паселішча заснавана ў пачатку ХІХ ст. Першапасяленцамі тут былі рускія стараверы, а таксама выхадцы з запарожскага казацтва.\nНавая Папі́рня ці Нава Папі́рня - вёска ў Рыпкынскім раёне Чарнігаўскай вобласці Украіны. Уваходзіць у склад Новаярылавыцкага сельсавета.\nНовая Прага ці Нава Прага - пасёлак гарадскога тыпу ў Алэксандрыйскім раёне Кіраваградскай вобласці Украіны. Заснаваны ў XVIII стагоддзі казаком Петрыкам. У 1822 годзе перайменаваны ў Новую Прагу. Насельніцтва 7 800 чалавек.\nНава Рудня (Рыпкынскі раён)\nНо́вая Ру́дня ці Нава́ Ру́дня - вёска ў Рыпкынскім раёне Чарнігаўскай вобласці Украіны. Уваходзіць у склад Нэданчыцкага сельсавета.\nНавагродзец - горад на паўднёвым захадзе Польшчы, размешчаны за 480 км на паўднёвы захад ад Варшавы і за 130 км на захад ад Уроцлава. Уваходзіць у склад Балеславецкага павета Ніжнесілезскага ваяводства, сядзіба вяскова-гарадской гміны Навагродзец ...\nНавагру́дак, мясцовае Нава́градак - горад ва ўсходняй частцы Гродзенскай вобласці Беларусі, адміністрацыйны цэнтр Навагрудскага раёна. На Навагрудскім узвышшы за 162 км на ўсход ад Гродна, за 22 км ад чыгуначнай станцыі Наваельня на лініі Ліда - ...\nНавадворцы (Слуцкі раён)\nНавадво́рцы - вёска ў Слуцкім раёне Мінскай вобласці. Уваходзіць у склад Кіраўскага сельсавета. З 16 ліпеня 1954 года па 22 верасня 1980 года вёска з’яўлялася цэнтрам Кіраўскага сельсавета.\nНавадво́ршчына - вёска ў Мінскім раёне Мінскай вобласці. Уваходзіць у склад Гаранскага сельсавета. У 1924 - 1927 гадах цэнтр Бардынскага сельсавета, у 1932 - 1936 гадах цэнтр Навадворшчынскага нацыянальнага польскага сельсавета.\nНавасёлкі (Вішнеўскі сельсавет, Смарг ..\nНавасёлкі (Гарадзішчанскі сельсавет, ..\nНавасёлкі (Навасёлкаўскі сельсавет, А ..\nНавасёлкі (Навасёлкаўскі сельсавет, К ..\nНавасёлкі (Навасёлкаўскі сельсавет, Л ..\nНавасёлкі (Навасёлкаўскі сельсавет, П ..\nНавасёлкі (Слабадскі сельсавет, Мядзе ..


- Якую ролю грае мадэратар ProZ.com?\n- Як выбіраюцца мадэратары?\n- Як можна абскардзіць дзеянні мадэратараў або персаналу сайта дзеля забеспячэння выканання правілаў або іншыя?\n9.1 - Якую ролю грае мадэратар ProZ.com?\nМадэратар — гэта асоба, якая ў адпаведнасці з задачамі сайта дапамагае карыстальнікам атрымаць як мага больш карысці ў супольнасці і захоўваць пазітыўную, арыентаваную на вынік атмасферу, прымаючы захады дзеля выканання правілаў сайта.\nМадэратары выбіраюцца на тэрмін у адзін год, з ліпеня па ліпень.\nПадрабязнае апісанне абавязкаў мадэратараў можна знайсці тут.\n9.2 - Як выбіраюцца мадэратары?\nЧлены ProZ.com, якія гатовыя выконваць ролю мадэратара, могуць накіраваць адпаведную заяўку.\nАдны кандыдаты прапануюць сябе на гэтую ролю самастойна, іншых рэкамендуюць дзейныя мадэратары або члены сайта або адбіраюць супрацоўнікі сайта. Ад усіх іх патрабуецца падача заяўкі на ролю мадэратара ProZ.com.\nУ іншых мадэратараў могуць запытаць меркаванне, але канчатковае рашэнне прымаецца персаналам ProZ.com.\n9.4 - Як можна абскардзіць дзеянні мадэратараў або персаналу сайта дзеля забеспячэння выканання правілаў або іншыя?\nКалі ёсць праблема, скарга або пытанне наконт дзеянняў персаналу ці мадэратараў дзеля выканання правілаў, накіруйце запыт у службу падтрымкі. Пры неабходнасці падобныя запыты прадстаўляюцца кантралёру на разгляд. Запыты тлумачэння правілаў сайта і забеспячэння іх выканання трэба накіроўваць менавіта так і нельга публікаваць на форумах.


Чалавек, які заснаваў беларускі марскі флёт\n13 красавік 2016, 15:21\nПэнсіянэр-памешчык у вёсцы, празь якую баяўся праходзіць Напалеон. Белая жаночая энэргія на Замкавым узгорку не слабейшая, чым у Грынвічы. Подых цемры вісіць над нашым сьветам. «Гайдук» у Ахоцкім моры пад бел-чырвона-белым сьцягам. Раман дапішацца ў Баўгарыі.\nГутарка зь Віктарам Стахвюком з Падляшша, які ў 1994 годзе давёў да таго, што ў Рэспубліцы Беларусь зьявіўся першы карабель беларускага акіянскага рыбалоўнага флёту. Другая перадача з новага цыклу Радыё Свабода «Радасьці жыцьця».\nЯн Максімюк: ...Віктар, а прыгода з акіянскім беларускім флётам і «Гайдуком» — гэта была проста прыгода, ці ты меў нагоду і крышку падзарабіць?..\nВіктар Стахвюк: ...Дывідэнды для мяне былі насамрэч другараднай справай. Яны не былі вялікія — ні беларускаму боку, гэта значыць спадару Сіўчыку, ні мне. Мы працавалі на грані выжываньня. Для мяне самае важнае — я тут не крыўлю душой — было тое, што Беларусь мае карабель, які плавае па акіянах — нашым портам прапіскі быў Сэул у Паўднёвай Карэі — зь бел-чырвона-белым сьцягам...\nСыходзіш, радыё, з доўгай (а таксама сярэдняй і кароткай) хвалі


Будзьма беларусамі! » Сустрэчы з Анатолем Зэкавым, Міколам Чарняўскім і Уладзімірам Марозам у Мікашэвічах\n17.10.2008 | Навіны "Будзьма!" Культура Адукацыя\n17 кастрычніка вучні старэйшых і малодшых класаў беларускай гімназіі імя Уладзіслава Нядзведзкага, што ў Мікашэвічах, віталі трох вядомых беларускіх пісьменнікаў: Анатоля Зэкава, Міколу Чарняўскага і Уладзіміра Мароза. Сустрэча пісьменнікаў з вучнямі адбылася ў межах агульнабеларускай кампаніі “Будзьма”, якая наўпрост накіраваная на папулярызацыю беларускай мовы і культуры сярод шырокіх слаёў грамадства, у тым ліку сярод дзяцей і моладзі.\nПадчас сустрэчаў пісьменнікі прэзентавалі свае творы, вялі шматлікія конкурсы, абмяркоўвалі найбольш важныя пытанні, датычныя беларускай літаратуры і яе развіцця. Напрыканцы пісьменнікі правялі агульную сустрэчу з навучэнцамі старэйшых класаў гімназіі, падчас якой адбылося ўручэнне прэміі імя Уладзіслава Нядзведзскага за лепшы твор у рамках літаратурнага конкурсу сярод навучэнцаў гімназіі. Акрамя таго, падчас сустрэчы адбылася літаратурна-музычная вечарына, удзельнікі якой чыталі творы беларускіх аўтараў і выконвалі беларускія песні.\nАдзін з наведнікаў гімназіі, пісьменнік Мікола Чарняўскі, які асабіста ведаў Уладзіслава Нядзведзкага, падарыў гімназіі бібліятэчку з кнігамі, перададзенымі яму і падпісанымі асабіста Нядзведзкім.\nПа словах Анатоля Зэкава, падобныя мерапрыемствы павінны ладзіцца на рэгулярнай аснове, паколькі “у той сітуацыі, якая склалася вакол беларускай мовы і беларускай культуры, толькі асабістыя сустрэчы моладзі з беларускімі аўтарамі спрыяюць пашырэнню ведаў аб беларускай культуры”. “Дзеці чытаюць кніжкі, падораныя намі, нясуць іх дамоў сваім бацькам, што мае адбітак на іх успрыманні беларускамоўных выданняў. Мы і далей будзем імкнуцца ладзіць падобныя сустрэчы з вучнямі,” – адзначыў пісменнік.


26 студзеня - канцэптуальная імпрэза «Мышкін у паэтах» » Музыкальное сообщество Беларуси\nМузыкальные новости / 26 студзеня - канцэптуальная імпрэза «Мышкін у паэтах» (12 января 2010)\nУвага - авангард! Чарговы акт інтуітыўнае імправізацыі ад группы Князь Мышкін адбудзецца 26 студзеня 2010 году ў менскім клюбе «Лісіная нара». Як заўсёды, музыка будзе нараджацца натуральна й сакрамэнтальна, тут і зараз, праз намаганьне душы й узаемаабмен з гледачом. Музыка вельмі асабістая, праўдзівая й, што ня малаважна, 19-гадовае вытрымкі! Адвольная імправізацыя й спантаннае кампазытарства – зараз гэта вельмі актуальныя сродкі выказваньня, якія могуць зьмяніць уяўленьні пра навакольле. Прычым, у лепшы бок.\nГэтым разам Л.Нарушэвіч і кампанія будуць выкарыстоўваць разнастайныя камбінацыі духавых, пэркусійных і струнных інструмэнтаў зь перадавой паэзіяй. У вечары возьмуць удзел знаныя паэты З.Плян, Я.Пшаніны, В.Жыбуль и Джэці. З апошнімі двума будзе прэзэнтаваная асобная кампазыцыя «Ноч з днём пасярэдзіне», заснаваная на вершах і прозе малавядомых беларускіх літаратараў 20-30-ых гадоў. Вывучэньнем гэтага ўнікальнага пласта айчыннае літаратуры В.Жыбуль займаецца ўжо ня першы год. Высьвятляецца, што маладыя аўтары таго часу не адставалі па ўзроўню думкі й мэтадах ад сучасных. Але афіцыйна іх творы за рэдкім выключэньнем не выдаваліся.\nТаксама варта адзначыць, што канцэрт будзе запісвацца ў аўдыё-фармаце, а потым, верагодна, зьмешчаны ў Сеціве. Такім чынам, у паважанае публікі ёсьць магчымасьць паўдзельнічаць практычна ў студыйнай сэсіі. Для кожнага гледача рыхтуецца кніга ў падарунак!\n«Лісіная нара» (вул. Каліноўскага, 32)\nУваход: 15 000\nИсточник - Livesound\n26 студзеня - канцэптуальная імпрэза «Мышкін у паэтах»


Канвертаваць Мексіканская Унидад De інверсіі (MXV) і Сан-Томе Dobras (STD) : Калькулятар абменнага курсу\nМексіканская Унидад De інверсія (MXV) і Сан-Томе Дабра (STD) Курс валют пераўтварэнні калькулятар\nГэта Мексіканская Унидад De інверсія і Сан-Томе Дабра пераўтваральнік да цяперашняга часу з абменнымі курсамі з 13 чэрвень 2021.\nКалі ласка, увядзіце суму, якую ў полі злева ад Мексіканская Унидад De інверсія. Выкарыстоўвайце "абмен валют", каб зрабіць Сан-Томе Дабра валюты па змаўчанні. Націсніце на Сан-Томе Dobras або Мексіканская Унидад De інверсіі канвертаваць паміж гэтай валютай і ўсімі іншымі валютамі.\nМексіканская Унидад De інверсія гэта валюта, у Мексіка (MX, MEX). Сан-Томе Дабра гэта валюта, у Сан-Томе і Прынсэп (ST, STP). Сімвал MXV можа быць запісаная UDI. Сімвал STD можа быць запісаная Db. Сан-Томе Дабра дзеліцца на 100 centimos. Абменнага курсу Мексіканская Унидад De інверсія Апошняе абнаўленне 13 чэрвень 2021 ад Цэнтральны банк Мексікі. Абменнага курсу Сан-Томе Дабра Апошняе абнаўленне 13 чэрвень 2021 ад Yahoo Finance. MXV каэфіцыент мае 7 ўважаецца лічбаў. STD каэфіцыент мае 5 ўважаецца лічбаў. Унидад дэ інверсіі (літаральна адзінкі інвестыцый) з'яўляецца індэксам фондаў кантраляваных мексіканскім урадам і выкарыстоўваюцца ў мексіканскай індустрыі крэдытных.


В Докшицах не забыли про 90-летие БелТИЗ — Докшицы Бегомль Официальная газета Докшицкого района Родныя вытокi Районная газета Новости Докшиц и региона Реклама в Докшицах Работа в Докшицах Докшицы онлайн Фото и видеоинформация о Докшицах Услуги в Докшицах Объявления в Докшицах\n23.05.2014 155 Natali 0 Комментариев\nСтаршыня абласной арганізацыі БелТІЗ Канстанцін Ламчаноўскі.\nУ гэтым годзе грамадскае аб’яднанне “Беларускае таварыства інвалідаў па зроку” адзначае сваё 90-годдзе. У лістападзе 1924 года прайшоў першы арганізацыйны сход людзей з праблемамі зроку ў памяшканні Мінскага вучылішча, дзе быў прыняты статут арганізацыі. У той час галоўнымі задачамі таварыства былі ўлік яго членаў, а таксама працаўладкаванне ў спецыяльных арцелях і майстэрнях. У трыццатыя гады пачалі адчыняцца вучэбна-вытворчыя майстэрні, дамы працы. Вядома шмат прыкладаў гераізму людзей з праблемамі зроку ў гады вайны. Да канца 50-х гадоў было створана 16 вучэбна-вытворчых прадпрыемстваў. З гэтага ж часу пачынаюць актыўна праводзіцца спартыўныя спаборніцтвы і конкурсы мастацкай самадзейнасці для людзей з праблемамі зроку. Ствараюцца вытворчыя прадпрыемствы з улікам спецыфікі магчымасцей работнікаў. У 1991 годзе Беларускае таварыства інвалідаў па зроку ўступае ў склад Сусветнага і Еўрапейскага саюзаў невідушчых. У 1996 годзе каманда БелТІЗ упершыню прыняла ўдзел у летніх Параалімпійскіх гульнях у Атланце. Сёння ў рэспубліканскай структуры БелТІЗ 6 абласных і 142 пярвічныя арганізацыі. Прамысловыя прадпрыемствы ГА “БелТІЗ” выпускаюць электратэхнічную прадукцыю, фільтраэлементы для аўтатрактарнай прамысловасці, вырабы дрэваапрацоўкі і прадстаўляюць шырокі спіс спажывецкіх тавараў.\nНапрыканцы сустрэчы Канстанцін Ламчаноўскі ўручыў падзякі абласной арганізацыі Яўгену Ганчарову.\nЗ нагоды юбілейнай даты раённая суполка таварыства інвалідаў зроку, якой кіруе Святлана Сяцко, арганізавала сяброўскую сустрэчу. На яе завітаў старшыня абласной арганізацыі БелТІЗ Канстанцін Ламчаноўскі. Канстанцін Канстанцінавіч сказаў колькі слоў пра гісторыю стварэння арганізацыі, а таксама надзённыя цяжкасці, з якімі сустракаецца чалавек з праблемамі зроку. Аб спецыфіцы і адметных уласных адчуваннях навучання невідушчых расказаў Яўген Ганчароў. Загадчыца аддзялення сацыяльнай адаптацыі і рэабілітацыі ТЦСАН Ларыса Войцік пазнаёміла з інфармацыяй пра сродкі рэабілітацыі інвалідаў па зроку, спосабы іх атрымання і тэрміны карыстання. Старшыня раённай арганізацыі “Беларускі Фонд Міру” В. Аніськовіч уручыла некалькім прысутным карысныя падарункі. Далей слова ўзяла Марыя Януш з Крулеўшчыны. Жанчына піша вершы, адзін з іх яна прысвяціла юбілею арганізацыі. Напрыканцы сустрэчы Канстанцін Ламчаноўскі ўручыў падзякі абласной арганізацыі Яўгену Ганчарову і Марыі Януш. На сустрэчу былі запрошаны таксама прадстаўнікі вакальнай групы аддзялення дзённага знаходжання пажылых людзей, якія парадавалі ўсіх душэўнымі спевамі.\nЗамест завяршальных слоў хочацца прывесці радкі Марыі Януш, якія гучалі не толькі трапна, але і ад душы.\nЖыццё пражыць – не поле перайсці,\nІ ў полі тым, вядома, ты не воін,\nКалі дарогу можаш не знайсці,\nБо свет вакол і цьмяны, і замглёны.\nТакі жыццё прызначыла нам лёс,\nМы маем асаблівасці са зрокам,\nАле спагаду, боль і горыч слёз\nМы адчуваем сэрцам – нібы вокам.\nАдолець можна нам любы паход,\nКалі мы разам, і адступіць змога,\nІ вось таму ўжо 90 год з БелТІЗам\nКрочым мы адной дарогай.\nМы разам, каб пачуць і падтрымаць,\nКаб зразумець надзённыя патрэбы,\nКаб таленты народу адкрываць,\nДухоўнага каб мець кавалак хлеба.\nМы будзем разам сёння і заўжды,\nБо гэта моц, надзея, душ яднанне,\nА 90 – мудрасці гады,\nБелТІЗу сёння наша віншаванне.\nТэкст і фота Наталлі НАВІЦКАЙ.\n← Участники Докшицкой спартакиады отпраздновали День работников физической культуры на стадионе\nВ Докшицах готовят витаминные салаты →\n27.01.2017 Natali 0\nВ Докшицком районе 22 июня пройдет областная акция памяти\n17.06.2021 Главный редактор 0


МЗС Беларусі выказвае занепакоенасць | БЕЛАРУСКАЕ РАДЫЁ РАЦЫЯ\nМЗС Беларусі выказвае занепакоенасць\nМіністэрства замежных спраў Беларусі занепакоенае. Мерапрыемствы, што праводзяцца НАТА блізу межаў Беларусі, з`яўляюцца патэнцыйным выклікам. МЗС патрабуе адэкватных мер рэагавання. „З дзяржавамі Паўночнаатлантычнага альянсу ў нас больш за 1.200 км агульнай мяжы,” – зазначылі ў МЗС. Нарошчванне адпаведнай інфраструктуры на гэты момант і не расцэньваюцца як прамая ваенная пагроза, але не ўспрымаюцца пазітыўна.\nНамеснік кіраўніка МЗС Беларусі Яўген Шастакоў заявіў, што сёння ўзрастае «пагроза дэстабілізацыі і без таго хісткай архітэктуры бяспекі ва ўсім Еўрапейскім рэгіёне».\nДададзім, што Расея таксама праводзіць перадыслакацыю сваіх некалькіх ваенных злучэнняў у заходнія акругі блізу расейска-беларускай мяжы. Міністр абароны Расеі Сяргей Шайгу назваў фармаванне на заходнім напрамку трох дывізій «найважнейшай задачай».\nУ МЗС абмеркавалі супрацу Беларусі і Ірана


Дэмакратычны прафсаюз ініцыюе рэфэрэндум\n31 жнівень 2006, 08:18\nУладзімір Глод, Менск Кіраўніцтва Беларускага прафсаюзу работнікаў радыёэлектроннай прамысловасьці публічна заявіла пра намер ужо ў верасьні перадаць у Цэнтарвыбаркам дакумэнты для рэгістрацыі ініцыятыўнай групы. Яна зоймецца зборам подпісаў за правядзеньне рэспубліканскага рэфэрэндуму. Мэта гэтай акцыі -- праз карэктаваньне Працоўнага кодэксу прыдаць дзейнай кантрактнай сістэме найму "цывілізаваны характар".\nПрафсаюзныя актывісты перакананыя -- кантрактная форма працоўнага найму, якая дзейнічае цяпер у Беларусі, дае велізарныя правы працадаўцам. І амаль не пакідае ніякіх магчымасьцяў для абароны сваіх інтарэсаў працоўным. Таму сыстэму патрэбна рэфармаваць. Зрабіць гэта праз Палату прадстаўнікоў малаверагодна, хаця прафсаюзныя актывісты будуць перадаваць і туды адпаведны пакет дакумэнтаў. Асноўныя спадзяваньні ў іх на рэфэрэндум. Наколькі гэта магчыма?\nКіраўнік прафсаюза радыёэлектроннай прамысловасьці Генадзь Фядыніч лічыць, што ўсё будзе залежыць ад ЦВК:\n(Фядыніч: ) "Скажу шчыра, калі ініцыятыўная група будзе зарэгістраваная, мы зьбяром неабходную колькасьць подпісаў".\n(Карэспандэнт: ) "А ёсьць спадзяваньні, што людзі пагодзяцца на тое, каб іх прозьвішчы патрапілі ў Цэнтарвыбаркам?"\n(Фядыніч: ) "Мы такую працу праводзім. І людзі, якія ўжо запісаліся, ведаюць: яны будуць, так бы мовіць, засьвечаныя. Тым ня менш ставяць свае подпісы.”\nУ Цэнтарвыбаркаме гавораць пра тое, што для правядзеньня рэфэрэндуму патрэбна сабраць ня менш за 450 тысяч подпісаў грамадзян Беларусі, якія валодаюць выбарчым правам. Плюс у кожнай вобласьці і Менску патрэбна мець ня менш за 30 тысяч такіх подпісаў. Зьбіраць іх, паводле спадара Фядыніча, будуць 3000 валянтэраў. Прафсаюзны лідэр спадзяецца, што акцыя атрымае значны грамадзкі рэзананс:\n(Фядыніч: ) "Мы на пачатку верасьня хочам правесьці круглы стол. Спадзяемся на падтрымку дэмакратычных сілаў. Калі ў іх ёсьць жаданьне працаваць сумесна, дык будзем разам. Калі не, дык будзем паасобку. Але, я ведаю, што нас падтрымлівае незалежны прафсаюз гарнякоў, там мы знойдзем валянтэраў. Мы гэтую працу не пакінем і пастараемся давесьці да лягічнага выніку".\nЗагадчыца аддзелу ЦВК Надзея Кісялёва гаворыць, што права на рэспубліканскі рэфэрэндум праз збор подпісаў у Беларусі яшчэ ніколі не было рэалізаванае:\n(Кісялёва: ) "Праўда, такую ініцыятыву выказвалі. Але яна была толькі на першым этапе. А пасьля гэтыя пытаньні неяк заціхалі самі па сабе. Ініцыятары не ліквідавалі заўвагі, якія выказваліся з боку ЦВК на іх адрас...". --------------------------------------------------------------------------------- Першая спроба правесьці рэфэрэндум зь ініцыятывы грамадзянаў Беларусі была зробленая яшчэ ў 1992 годзе Беларускім Народным Фронтам. Тады нават сабралі неабходную колькасьць подпісаў. Аднак Вярхоўны Савет Беларусі 12-га скліканьня перадусім пад уплывам тагачаснага старшыні парлямэнцкай камісіі ў справах заканадаўства спадара Булахава адхіліў гэтую прапанову.


Catholic.by - Арцыбіскуп Кандрусевіч на заканчэнне ўрачыстасцяў у Вільні: «Маці Міласэрнасці ўказвае шлях да Езуса»\n17.11.2019 21:45 Тэкст: Анастасія Грышан / Catholic.by\nНапярэдадні, у сам дзень урачыстасці Маці Міласэрнасці, у касцёле святой Тэрэзы пры Вострай Браме адбылася святая Імша для беларускіх вернікаў і пілігрымаў з Беларусі, якая сабрала такую вялікую колькасць удзельнікаў, што зрабіла вялікае ўражанне на літоўскіх біскупаў і святароў.\nУ заключны дзень Апекаў, якія працягваліся цэлы тыдзень, дзве ўрачыстыя цэлебрацыі адбыліся пры адчненым вакне ў Вастрабрамскай капліцы перад цудатворным абразом Маці Міласэрнасці.\nАдну з іх, на літоўскай мове, узначаліў Апостальскі Нунцый у Літве арцыбіскуп Петар Антун Ражыч, а другую, па-польску, арцыбіскуп Тадэвуш Кандрусевіч, які калісьці ў парафіі пры Вострай Браме распачаў шлях свайго святарскага служэння, а сёлета дзякуе за 30 гадоў свайго біскупства. У цэлебрацыі ўзялі ўдзел Мітрапаліт Віленскі арцыбіскуп Гінтарас Грушас, іерархі і духавенства з Літвы, Польшчы і Беларусі, у тым ліку біскуп Пінскі Антоні Дзям’янка.\nУ прамоўленай гаміліі арцыбіскуп Кандрусевіч адзначыў, што ўрачыстасці ў гонар Маці Божай Вастрабрамскай — «благаслаўлёны час, калі ў гэтым славутым віленскім санктуарыі мы можам адкрыць сэрцы на таямніцу з’яднання Марыі з Яе Сынам і нашым Збаўцам Езусам Хрыстом, а тым самым на таямніцу Божай міласэрнасці».\nІерарх дадаў, што «міласэрнасць — найважнейшая рыса Бога», «з любові да чалавека Бог стварыў свет і яго самога», а ў часы Новага Запавету Божая міласэрнасць «асаблівым чынам праяўляецца праз пасрэдніцтва Марыі».\n«Як наша духоўная Маці Марыя застаецца ёю надалей. Яна з’яўляецца быццам каналам, праз які Божая міласэрнасць сыходзіць на чалавецтва»,\n— сказаў арцыбіскуп.\nМітрапаліт Мінска-Магілёўскі нагадаў, што 30 гадоў таму ўпала сцяна ваяўнічага атэізму, што дало свабоду рэлігіі. Іерарх падкрэсліў, што свабода — «вялікі дар, але адначасова адказнасць», «мы павінны жыць паводле парадку, які ўстанавіў Бог, а не свайго», а гэта «ўяўляе сабой вялікую праблему для сучаснага свету».\n«Касцёл заклікае, каб мы даверыліся Богу і не памыліліся ў штодзённых выбарах каштоўнасцяў, нават калі свет будзе нас спакушаць міражамі шчасця», — звярнуў увагу арцыпастыр.\nЁн нагадаў, што апошні дзень сёлетніх адпустовых урачыстасцяў Маці Божай Вастрабрамскай прысвечаны тэме «Сыну свайму нас аддавай». Гэта апошнія словы малітвы «Пад Тваю абарону ўцякаем». Яны, як адзначыў арцыбіскуп, «указваюць нам шлях да сапраўды хрысціянскага жыцця, якое ў Езусе, які мае словы жыцця вечнага і які ёсць дарога, праўда і жыццё».\n«Да Яго мы павінны ўцякаць у нашых патрэбах і жыць Яго праўдай, — дадаў іерарх. — У Ім у найвышэйшай ступені праявілася Божая міласэрнасць, якая, паводле словаў Яна Паўла ІІ, з’яўляецца адзінай надзеяй свету».\nШлях жа да Езуса, як падкрэсліў арцыбіскуп, указвае Марыя — Маці Міласэрнасці.\n«У крызісных сітуацыях сучаснага свету аддадзімся ў Яе матчыны рукі, а Яна прывядзе да свайго Сына, міласэрнага Збаўцы, які адновіць нас духоўна, каб мы баранілі Евангелле і нашым хрысціянскім жыццём сведчылі, што ёсць іншы свет, іншыя каштоўнасці, іншы парадак жыцця. Што наш Пан — Хрыстус, правадыр па грэшных джунглях свету. Што гэта Яго маральныя прынцыпы паходзяць з крыніцы Божай любові і гарантуюць сапраўднае шчасце», — заахвоціў іерарх.\n«Пасля ўзнёслых вастрабрамскіх урачыстасцяў, згодна са словамі вялікага шанавальніка Марыі св. Яна Паўла ІІ, мы вяртаемся ў нашы дамы, на месцы працы, вучобы і адпачынку з сэрцам, напоўненым надзеяй на перамогу жыцця над смерцю, дабра над злом, святла над цемрай, духоўнай свабоды над няволяй граху.\nНа гэтай дарозе няхай нам спадарожнічае Тая, якая, як сказаў вялікі Адам Міцкевіч, свеціць у Вострай Браме, каб святло Евангелля Яе Сына асвятляла шляхі нашага жыцця», — пажадаў арцыбіскуп Тадэвуш Кандрусевіч.\nАбноўлена 17.11.2019 23:43


Людзі, 13 чэрвень 2012\n16:48, 13 чэрвень 2012\nЗ-за пагроз старшыні Сьледчага камітэту пры пракуратуры РФ генэрал-палкоўніка Аляксандра Бастрыкіна на адрас шэф-рэдактара «Новай газэты» Сяргея Сакалова, журналіст у мэтах бясьпекі часова пакінуў краіну.\n16:31, 13 чэрвень 2012\n«Паводле новага закону аб амністыі, нехта з палітычных вязьняў, у тым ліку і Статкевіч, могуць трапіць пад яе. Яму могуць скараціць год пазбаўленьня волі»\n16:26, 13 чэрвень 2012\nУ Менску на 15 тысяч сем’яў скарацілася чарга тых, хто мае патрэбу ў паляпшэньні жыльлёвых умоў. Пасьля зьверкі выявілася, што ў чарзе 269,8 тысячы сем’яў.\n16:12, 13 чэрвень 2012\n15:33, 13 чэрвень 2012\nПадпалкоўніка Грыднева, які загінуў ў авіякатастрофе «СУ-25», пахаваюць 15 чэрвеня. У Мікалая Грыднева засталіся жонка і дзьве дачкі. За апошнія тры гады ў Беларусі разьбіліся 5 самалётаў і загінулі 8 лётчыкаў.\n14:25, 13 чэрвень 2012\n13:38, 13 чэрвень 2012\nУзначальвае сьпіс самых дарагіх гарадоў сьвету Токіё.\n13:26, 13 чэрвень 2012\nПакуль толькі ў Вялікабрытаніі, дзе на абмеркаваньне вынесены адпаведны законапраект.\n12:57, 13 чэрвень 2012\nПалякі падпісваюцца за адмену сьмяротнай кары ў Беларусі\nШэсьцьдзесят тысяч грамадзян Польшчы наведалі інтэрнэт-старонку сайта Праваабарончага цэнтру «Вясна» з «Пэтыцыяй супраць сьмяротнага пакараньня ў Беларусі» на польскай мове. Толькі ў траўні каля дзесяці тысяч з іх пакінулі свой подпіс пад пэтыцыяй.\n12:55, 13 чэрвень 2012\n12:08, 13 чэрвень 2012\nПадпалкоўніка Грыднева пахаваюць у пятніцу\nУ Мікалая Грыднева, пілёта «СУ-25», які разьбіўся ўчора ў Наваградзкім раёне, засталіся жонка і дзьве дачкі — 8 гадоў і 8 месяцаў. Пахаваньне папярэдне заплянаванае на пятніцу 15 чэрвеня.\n11:51, 13 чэрвень 2012\n11:32, 13 чэрвень 2012\nНа расейскім «Маршы мільёнаў» беларускі сьцяг\nГэты здымак з учорашняга апазыцыйнага «Маршу мільёнаў» у Маскве зьмясьціў у сваім фэйсбуку журналіст Павел Шарамет.\n09:58, 13 чэрвень 2012\nУ Заслаўі людзі засталіся без газу\nЗ-за пашкоджаньня газаправода, у Заслаўі (Менскі раён), без газазабесьпячэньня засталіся 180 жылых дамоў і некалькі прадпрыемстваў.\n08:00, 13 чэрвень 2012\nНатальля Грынкевіч чытае «Кошку і мышку»\n00:01, 13 чэрвень 2012\nУжо сёньня, 13 чэрвеня


17 сьнежань 2004, 12:38\nВіталь Сямашка, Яхімоўшчына, Маладэчанскі раён Новая перадача сэрыі “Палітычная геаграфія”.\nТак атрымалася, што апошнім часам мае вандроўкі так ці інакш былі зьвязаныя з купалаўскімі мясьцінамі, з расповедамі тых, хто захоўвае пра яго памяць. Але нават на ягонай малой радзіме, у Вязынцы, мне са скрухай паведамілі, што відавочных адбіткаў “душы жывой” паэта ў хаце, дзе ён нарадзіўся, не засталося: яна нанова рэстаўраваная пад музэй, бо была спаленая цягам другой сусьветнай.\nАдзінае мястэчка, дзе ўсё засталося некранутым — Яхімоўшчына, што непадалёк ад Маладэчна, дзе ў свае 24-25 гадоў Купала працаваў памочнікам вінакура на бровары ў маёнтку пана Любанскага. А калі пачуў па тэлефоне ад Генадзя Бажка, як яго называюць, “хроснага бацькі” тамтэйшага музэю, што, маўляў, Беларусь абыходзіць Яхімоўшчыну бокам, тут жа выправіўся ў дарогу. Мы й сустрэліся зь ім ля ўваходу самавітага выгляду драўлянай хаты, дзе ў 1906-1907 гадах кватараваў паэт і якую не разбурылі час і людзі.\n(Бажко: ) “Я тутэйшы хлопец. І я ведаў, што жывы дух Купалы толькі ў нас. Вязынка, Ляўкі — адбудавана толькі добра. Я вырашыў, што лёс даў мне гэтую мясьціну аднавіць і зрабіць Купалаў куток…”\nСпадар Бажко дваццаць гадоў узначальвае тутэйшы калгас, а цяпер СВК, у назове якога аднавіў гістарычную памяць. Не Яхімоўшчына, а Яхімоўшчызна — менавіта так упершыню згадвалася мястэчка ў грамаце князя Ягайлы аж у 1387 годзе. Дарэчы, тут нарадзіўся і жыў Леанард Ходзька, што выдаў першы Збор твораў Адама Міцкевіча, напісаў біяграфію Тадэвуша Касьцюшкі. Тымчасам да нашай гутаркі далучаецца Антон Харашэвіч, былы галоўны інжынэр. Ён нападпітку — мала што нядзеля, яшчэ й Дзень сельскай гаспадаркі. Адпаведным быў і ягоны ўспамін:\n(Харашэвіч: ) “Быў настаўнік Полаз, ён зь ім сябраваў. Дык гэты дзядуля расказаў мне пра Купалу. Разам яны выпіць маглі, хадзілі да дзевак, патанчыць. Песьні любіў сьпяваць, вершы…Быў жывы чалавек…”\nУваходжу ў Купалаву хату. Саматканы ходнічак на падлозе. Сьціплы інтэр’ер: шафа, ложак, куфар, кніжная паліца, стол з самаварам. На стале праца акадэміка Яўхіма Карскага “Беларусы”, газэты тых часоў… А побач — напісаныя крыху нэрвовым почыркам арыгінальныя клясычныя “А хто там ідзе”, “Дайце мне волю”, “Ворагам Беларушчыны”, “Поле роднае”… Спадар Бажко працягвае:\n(Бажко: ) “Гэта вёска, у якой вялікая будучыня. Можна гаварыць пра больш вялікія праекты. Робім каштарыс комплексу на 10 гектараў, дзе і гэты музэй, панская сядзіба. Толькі ў нас апошнія тры гады праходзіць Купальская ноч — на возеры пятачок, дзе палілі вогнішчы, рытуал зь ведзьмакамі. Зьбіраюцца тысячы людзей, маладыя танчаць да ўпаду. І сьмецьця не застаецца. Хочам зрабіць не тутэйшага значэньня, а для ўсёй Беларусі”.\nУзьнёсласьць крыху ахалоджвае адказ вартаўніцы Жаны Алейнік на пытаньне пра наведнікаў:\n(Алейнік: ) “Слабавата прыяжджаюць. Летам, як вакацыі, дзеці, настаўнікі. А так, бывае, і месяцамі нікога няма. Бывае, зойдуць, а як скажам, што квіток 1500, адварочваюцца ды сыходзяць…”\nТым ня менш, знаходжу ў суседняй вёсачцы Літва чысты эксклюзіў – неацэненыя яшчэ ўспаміны былой настаўніцы Аўгеніі Чаплінскай:\n(Чаплінская: ) “Ведала пра яго Шаўчэнка Сьцепаніда, а я запісала. Яе маці была добра знаёмая з Купалам. Калі ў газэце верш зьявіцца, сям’ёй яго чыталі. На сьняданьне выдавалі кавалачкі масла, і той Янка зьбіраў іх у слоічак. І калі грамаў 200-400 набярэцца, разам са Сьцепанідай памыюць – і адвозіў матцы ды сёстрам. Пра гэта нідзе не напісана ў аўтабіяграфіях. Я была маленькая, гады чатыры, тата, калі прыходзілі госьці, прымушаў, каб я чытала вершы Купалы. “Хоць крывая, хоць малая хатачка мая, не аддам яе нікому, бо яна мая…” Гэта было пры Польшчы, і палякі да нас прыходзілі. І ведаеце, якую песьню купалаўскую ім сьпявалі?! (Сьпявае.)\nАд веку мы спалі, і нас абудзілі, казалі, што трэба нам жыць. Што трэба свабоды, зямлі чалавеку, што трэба паноў нам пабіць…”\nТой нядзеляй, у гонар сельскагаспадарчага сьвята месьцічы атрымалі ад кіраўніцтва СВК “Яхімоўшчызна” два батоны кілбасы кожны. Дый настрой старшыні Генадзя Бажка быў аптымістычны:\n(Бажко: ) “Па малацэ даволі неблагі вынік — звыш 4 тысяч літраў на карову і на 100 гектараў пашы мы маем 1000 і болей цэнтнэраў малака. Гэта сярэднеэўрапейскі ўзровень. Заробак сярэдні 100 даляраў у месяц. Даярка два дні працуе,трэці адпачывае. Дом састарэлых маем”.\nНа мае захады пагутарыць на палітычныя тэмы спадар Генадзь сказаў, што для яго гэта “табу”. Пасьля мясцовыя расказалі, што на выбарах у мінулую Палату прадстаўнікоў ён быў кандыдатам у дэпутаты і, нібыта, паводле папярэдніх падлікаў перамог былога прэм’ера Вячаслава Кебіча. Але, як тыя кажуць, пасьля “праведзенай працы” зьняў сваю кандыдатуру. Зрэшты, пэўная небясьпека ідзе хутчэй за ўсё і ад некаторых аднавяскоўцаў.\nАсабіста я адчуў гэта падчас вулічнай сустрэчы з 73-гадовым Аўгенам Пятровічам Ляхновічам. 33 гады адрабіў ён на сьпіртзаводзе, што ўзьнік на месцы бровару, дзе працаваў і Купала. Завод быў зачынены яшчэ ў часы эсэсэраўскай барацьбы з п’янствам. Бяз працы засталіся 60 чалавек, у ліку якіх і Ляхновіч. Нядаўна пахаваў жонку. Зьведвае ўсю гаротнасьць пэнсійнага існаваньня. Але пры гэтым… Паслухаем жа яго самога:\n(Ляхновіч: ) “Ацяпленьне паравое. Пэнсія 150 тысяч, 140 трэба плаціць. Цяпер адключылі за няўплату. Жонка хварэла на інсульт трэці раз… З гаспадаркі Мурзік во сядзіць, сабака. Але я за Лукашэнку — вера ў мяне такая. І ўсім сваім кажу!”\nЗацікаўлены такім пераходам, адказваю на пытаньне суразмоўцы, што я з Радыё Свабода. Бачу раптам раззлаваны твар. Чую, што, маўляў, напішу на цябе куды сьлед.\nКалі праглядаў сёлетнюю падшыўку вэртыкальнай “Маладэчанскай газэты”, знайшоў адзіную згадку пра Яхімоўшчыну. Улетку “па выніках раённага спаборніцтва перамог камбайнэр Віктар Гурыновіч, намалаціўшы 1340 тонаў збожжа за два тыдні”. Насамрэч, сустрэцца зь ім мне раіў кожны. Натуральна, не з-за таго, пра што напісала афіцыйная газэта. Менавіта яму, улічыўшы 24-гадовы стаж, далі адзіны ў гаспадарцы нямецкі камбайн СF-80. Першым паставіў спадарожнікавую антэну. Заўзятар-паляўнічы. Паважаюць за тое, што ня хлусіць. Што ж, праверым. Дарэчы, спадар Віктар быў у мясцовай камісіі па правядзеньню рэфэрэндуму. Не прамінаю запытацца:\n(Карэспандэнт: ) “А вы на рэфэрэндуме былі за Лукашэнку ці супраць?”\n(Гурыновіч: ) “Я — супраць. Ну, адбыў чалавек…І яшчэ. Не прымушалі б, можа, прагаласаваў бы і “за” — не задумваючыся”.\nЗаўважаю на падворку трактар. Аказваецца, Віктар Гурыновіч сабраў яго сваімі рукамі. Зноў-такі, калі гэткі спраўны гаспадар – чаму б не адкрыць уласнай фэрмэрскай справы?\n(Гурыновіч: ) “300 мільёнаў камбайн каштуе — хто яго купіць? Сваім трактарам Т-25 больш за 5 гектараў не абробіш, каб і жадаў. Паліва — 10 літраў 10 тысяч. Цяпер бульбу вырасьцілі — дзе падзець?! На зерне ж трэба хімія — купі яе! А трэба ж і склады. Колькі фэрмэраў збанкрутавалі… Бачылі, колькі пустэчаў? Адзін бур’ян стаіць, а сельсавет даваў па 30–40 сотак. Дом трохпавярховы ў нас ёсьць. Там пяць сем’яў наагул нічога не трымаюць!”\nДыскутуем далей. Нагадваю, што ў мястэчку на 400 жыхароў пабудавана пяць так званых прэзыдэнцкіх домікаў, у праекце столькі ж. Праблема палягае ў дэталях, адказвае спадар Гурыновіч.\n(Гурыновіч: ) “Шпалераў няма, падлогу трэба фарбаваць. Першы здавалі — санвузла не было. Гэта абы-што! Дайце мне крэдыт, я пабудую. А ён дае на калгас, а там будаўнічыя арганізацыі ўсё даражэй робяць. А калгасу праз 5-7 гадоў прыйдзецца сплачваць. Паменшацца зарплаты — ды ўсё. Прэзыдэнт сказаў – і канец. Усё па сабекошце прадукцыі дасьць!”\nПра, скажам так, міжнароднае становішча ў паляўніцтве гутарку спадар Віктар завёў сам, выказаўшы сваё меркаваньне на забарону паляваньня на лісаў у Ангельшчыне і пра галоўную сваю паляўнічую ж сэнсацыю.\n(Гурыновіч: ) “Калі ліса будзе каштаваць хаця б 50 тысяч нашых зайцоў, на яе будуць паляваць. Ніхто не падыходзіць да яе, бо потым 40 уколаў — кожная трэцяя шалёная. Быў стрэл. Скокнуў кабан, кіляграм на 270. Стрэлілі — ён далей паляцеў. Ну і я стрэліў. Заходзім за кусты — ён на дупе сядзіць…”\nА зараз — голас паміраючай Яхімоўшчыны. Кінутых хатаў становіцца ўсё больш. Зрэшты, на гэтую ёсьць хоць свой небарака-прэтэндэнт, будаўнік Уладзімер Купрыян. Чаму ён лічыць сябе небаракам?\n(Купрыян: ) “Дзевяць гадоў, як напісалі на кватэру. Дагэтуль старшыня яе не дае, крычыць, што яна Бярэзінскаму ЖКГ належыць. Мая хата развальваецца — пяцьдзесят гадоў, як дзед пабудаваў. Кажу: яна ў мяне згарыць! Завод тут брыкету згарэў. А лясы выміраюць, высякаюцца. Жывём на дровах. Хто не пасьпеў нарыхтаваць, той і прапаў. А хаты пустуюць — во, во…”\nПалову катэджа для спадара Генадзя Ціса старшыня “выбіў” адразу. Ягоная афіцыйная пасада гучыць як “загадчык урачэбнай лябараторнай агульнай практыкі”. Сам сябе спадар Генадзь называе сямейным лекарам. І ня толькі таму, што ў кожнай сям’і тубыльцаў ёсьць нумар яго “сотавіка”. Сродкаў на шпіталізацыю ды ежу ўжо не выдаткоўваюць. Ягоная лекарская практыка найбольш яскрава ілюструе тое, пра што гаварылі жыхары Яхімоўшчыны.\n(Ціс: ) “Па цяжкасьці захворваньняў на першым месцы інсульты, апошнім часам яны павялічыліся. Расьце колькасьць гіпэртонікаў. Ідзе рэзкае зьмяненьне жыцьця. Трэба адстойваць сябе, шукаць заробак. Павялічыўся тэмп жыцьця. Многія сыходзяць у п’янства, апускаюць рукі, многія зьяжджаюць…”\nСпыняюся ля маляўнічага азярца, акружанага 30-мэтровымі дрэвамі рэдкай пароды, што побач з музэем. Гутару са спадарыняй Тамарай, карэннай яхімаўкай:\n(Тамара: ) “Тут нарадзілася, усё тут нашае. У горадзе за асфальт чапляюцца, а тут па зямлі ходзім. На Купальле весела надта — і парк, і возера”.\n(Карэспандэнт: ) “Для вас Яхімоўшчына назаўжды?”\n(Тамара: ) “Я думаю, што так…”\nЗаходжу яшчэ раз у Купалаўскі дом. Паўтараю напісаныя ці не стагодзьдзе таму радкі, што гучаць не як запавет нават, у якіх многія шукаюць і знаходзяць адказ на пытаньне, як жыць сёньня:\nПакіньма напуста на лёс свой наракаць, Скрозь сьлёзы скаргі сеяць па зямлі, — Нам трэба жыць і долю папраўляць, Каб нас патомкі з часам не клялі…


Дыплом ёсць. А праца? — Дятлово. Перамога. Дятловская районная газета\nДыплом ёсць. А праца?\n22.10.2021 25.10.2021 administrator454\nНі для каго не сакрэт, што дзяржава дапамагае працаўладкавацца выпускнікам сярэдніх спецыяльных і вышэйшых навучальных установаў краіны, прадастаўляючы ім першае месца працы.\nХто ж дапаможа тым, у каго на руках “свабодны” дыплом?\nАдказ на гэта пытанне ведаюць ва ўпраўленні па працы, занятасці і сацыяльнай абароне насельніцтва райвыканкама, дзе добра зарэкамендавала сябе праграма “Набыццё вопыту практычнай работы”. Дзяржава з’яўляецца пасрэднікам паміж работнікам, які прыходзіць на першае працоўнае месца, і яго наймальнікам, прадастаўляючы дадатковыя гарантыі абодвум бакам.\nШтогод на Дзятлаўшчыне некалькі маладых людзей атрымліваюць шанц, якім трэба толькі мудра скарыстацца. Так і зрабіла галоўны спецыяліст упраўлення сельскай гаспадаркі і харчавання райвыканкама Вераніка Кажала.\n– Вераніка Мікалаеўна, раскажыце, як вы прыйшлі ў прафесію?\n– У 2018 годзе скончыла Гродзенскі дзяржаўны ўніверсітэт імя Янкі Купалы па спецыяльнасці “правазнаўства”, атрымала свабодны дыплом. Вярнулася на радзіму, дзе ўдалося патрапіць пад дзяржаўную праграму і працаўладкавацца ў КСУП “Вензавец” інспектарам па кадрах. Работа мне падабалася працаваць з людзьмі з дакументацыяй – гэта мне па душы. Калі праз два гады прапанавалі перавесціся: працаваць ва ўпраўленне сельскай гаспадаркі і харчавання райвыканкама, я вырашыла паспрабаваць. Ужо без малога год працую тут, у Дзятлаве.\n– Чым займаецеся на новым месцы і як спраўляецеся?\n– Спектр маіх абавязкаў – юрыдычная, кадравая работа, закупкі. Правяраю і кантралюю ўсе сельгаспрадпрыемствы раёна. Гэта цікава, але і вельмі адказна. Аб’ём работы тут істотна большы, чым раней, але гэта мяне не палохае.\n– Чаму са свабодным дыпломам вы вырашылі застацца на радзіме?\n– Люблю наш раён: ён прыгожы, утульны і спакойны. Нават не ўяўляла ніколі сябе ў іншым месцы. А вось спецыяльнасць напачатку сапраўды хацела іншую. Раней марыла аб рабоце ў міліцыі, але пасля практыкі ў аддзеле аховы правапарадку зразумела: не маё гэта.\n– Як адпачываеце пасля штодзённай кабінетнай работы?\n– Я чалавек “хатні”, люблю бавіць час за чытаннем кніг, праглядам цікавых фільмаў, захапляюся маляваннем.\n– Чаго чакаеце ад будучыні?\n– Простых рэчаў: для пачатку – сям’ю і сваё жыллё, асобнае ад бацькоў. Спадзяюся і надалей расці прафесійна.\nІрына Баравік, галоўны спецыяліст упраўлення па працы, занятасці і сацыяльнай абароне насельніцтва:\n– Служба занятасці нашага раёна прадастаўляе паслугу беспрацоўным мясцовым жыхарам, выпускнікам сярэдніх спецыяльных і вышэйшых навучальных установаў, не размеркаваным на працу навучальнай установай, па ўладкаванні на першае працоўнае месца згодна з атрыманай спецыяльнасцю. Мы вядзём перамовы з наймальнікам, прапаноўваем заключыць з беспрацоўным тэрміновы дагавор ад двух да шасці месяцаў. Пры гэтым, дзяржава часткова кампенсуе выдаткі на выплату заработнай платы работніку на перыяд удзелу ў праграме. Штогод такім чынам працаўладкоўваюцца некалькі маладых спецыялістаў. Часцей за ўсё атрымліваем запыты па эканамічных і юрыдычных спецыяльнасцях.


Моўнае даследаванне ў Беларусі\nВыява мае ілюстрацыйны характар. Ілюстрацыя: Воля Кузьміч, Generation.by\nНіжэй пісьмо Курта Вулхайзера:\nЗвяртаецца да вас выкладчык Бостанскага каледжа (ЗША) Курт Вулхайзер. Я сацыялінгвіст, зараз працягваю праект, які я пачаў у 2013 годзе - даследаванне "моўных аўтабіяграфій" і моўнага ўзусу беларускамоўнай моладзі. Я запрашаю жыхароў Мінска, Гомеля, Магілёва і Віцебска ўзростам ад 18 да 28 гадоў (прадстаўнікоў «пакалення незалежнасці») прыняць удзел у гэтым даследаванні. Мяне цікавяць як "новыя беларускамоўныя" (то бок тыя, хто выхоўваўся ў гарадскіх рускамоўных сем'ях, але свядома перайшлі на беларускую мову як галоўны сродак зносін), так і асобы, якія выраслі ў гарадскіх або вясковых беларускамоўных сем'ях і пастаянна гавораць па-беларуску (і/або на гаворцы) з ранняга дзяцінства.\nКалі вы вырашыце прыняць удзел у гэтым даследаванні, вам будзе прапанавана далучыцца да фокус-групы з 6-8 чалавек узростам ад 18 да 28 гадоў для абмеркавання розных пытанняў, якія тычацца вашага вопыту як беларускамоўнага чалавека ў сучаснай Беларусі (будуць асобныя фокус-групы для "новых белрускамоўных" і беларускамоўных з дзяцінства). Групавыя інтэрв'ю будуць запісвацца, але будуць прыняты меры для забеспячэння прыватнасці вашых адказаў.\nПланую правoдзіць інтерв'ю ў чатырох найбуйнейшых гарадах Беларусі: у Мінску ... 10-га ліпеня (18.30-20.30), у Гомелі 15-га і 16-ага, у Магілёве 19-га і 20-га, і ў Віцебску 22-га і 23-га ліпеня.\nУдзельнікаў групавых інтэрв'ю таксама запрашаю прыняць удзел у апытанні, якое будзе правoдзіцца праз электронную пошту ў верасні гэтага года. Матэрыялы інтэрв'ю разам з дадзенымі з апытання будуць выкарыстаны для навуковых прац і артыкулаў у галіне сацыялінгвістыкі.\nКалі вы жадаеце прыняць удзел у гэтым даследаванні, калі ласка, напішыце мне па адрасе: woolhise@bc.edu.\nЗ нецярпеннем чакаю на ваш адказ!


Нацыянальны Акадэмічны Вялікі Тэатр оперы і балета Рэспублікі Беларусь - Аркестр. Гастролі\nХельсінкі, Стакгольм, Осла, Капенгаген, Лейпцыг, Вена, Франкфурт, Цюрых – вялікія арэны гэтых гарадоў з нецярпеннем чакаюць «Музыку кіно» легендарнага Ханса Цымера. Прыемна, што ў гэтым грандыёзным туры прымаюць удзел музыканты аркестра і артысты хору Вялікага тэатра Беларусі.\n– Вядома, я глядзеў усе гэтыя галівудскія фільмы: «Чалавек-павук», «Гладыятар», «Бэтмэн», «Піраты Карыбскага мора», «Чалавек дажджу», «Кароль-леў», «Код да Вінчы», «Цёмны рыцар»,«Пачатак» і многія іншыя, – ведаю і захапляюся музыкай, напісанай спецыяльна для іх, але ніколі і падумаць не мог, што змагу ўбачыць Ханса Цымера, больш за тое – папрацаваць з кампазітарам, уладальнікам прэміі «Оскар», двух «Залатых Глобусаў” і чатырох узнагарод «Грэмі»! Паверце: аўра гэтага чалавека – неверагодная! – распавёў загадчык трупы аркестра Дзмітрый Гарбачук (труба). Ён разам з музыкантамі беларускага Вялікага ўжо другі раз едзе ў гэты тур. А вось артысты нашага хору дакрануцца да геніяльнай музыцы Цымера ўпершыню. – Будзе прыемна зноў сустрэцца і з самім кампазітарам, якому ў гэтым годзе спаўняецца 60 гадоў, і з яго выдатнымі музыкантамі.\nЯк патлумачыў Дзмітрый, велізарная сцэна арэны любога з вышэй пералічаных еўрапейскіх гарадоў ўяўляе сабой такую ступеністую канструкцыю: унізе знаходзіцца сам Ханс Цымер, ледзь вышэй размяшчаюцца яго музыканты, яшчэ вышэй – артысты аркестра, далей – хору Вялікага тэатра Беларусі. І ўсё гэта дзейства суправаджаецца дзіўна прыгожым светлавым шоў. «Паверце, – працягнуў Гарбачук, – калі ўсё зроблена на такім годным узроўні, а побач з табой працуюць высакакласныя музыканты, ты сам па-іншаму іграць не можаш – гэтак жа працуеш на ўсе 100 адсоткаў».\nЗапрасіў нашых артыстаў у гэты тур маэстра Вільгельм Кайтэль. Дырыжор, піяніст, імпрэсарыа, адзін з найбуйнейшых арганізатараў культурных мерапрыемстваў у Германіі ўжо больш за 15 гадоў супрацоўнічае з нашым тэатрам і як ніхто ведае, наколькі прафесійныя нашы артысты. Таму менавіта музыканты беларускага Вялікага зноў атрымалі прывабную прапанову ўдзельнічаць у такім магутным шоу нямецкага генія – кампазітара Ханса Цымера.\n– На працягу столькіх многіх гадоў я працую з Вялікім тэатрам Беларусі і яго артыстамі, што сумленна магу сказаць: калі прыязджаю ў Мінск, у мяне ствараецца адчуванне, што я дома. А сустрэча з музыкантамі, якіх я сапраўды ведаю па імёнах, – гэта нібы сустрэча з сям'ёй, – прызнаўся Вільгельм Кайтэль. Перад гастролямі маэстра прыязджаў у тэатр, каб адрэпеціраваць праграму «Музыка кіно». Яна ў прынцыпе засталася той жа, але для некаторых тэм былі зробленыя іншыя аранжыроўкі. – Высокі прафесіяналізм, узровень выканання, музычная падрыхтоўка, дысцыплінаванасць... Магу выказаць выключна словы захаплення беларускімі артыстамі!


Легендарны каментатар Навіцкі сыходзіць на пенсію - 26.11.2019, Sputnik Беларусь\nУ маі бягучага года каментатар адзначыў 65-годдзе, тады ён казаў, што пакуль не гатовы расстацца з каментатарскай працай. 26.11.2019, Sputnik Беларусь\n© Sputnik / Владимир НестеровичКаментатар Уладзімір Навіцкі\nМІНСК, 26 ліс - Sputnik. Легендарны беларускі спартыўны каментатар, заслужаны дзеяч культуры Уладзімір Навіцкі прыняў рашэнне сысці на пенсію, паведаміў у аўторак рэсурс "Трыбуна".\nУ маі бягучага года вядомы спартыўны журналіст адзначыў сваё 65-годдзе. Тады ён заяўляў, што пакуль не гатовы пакінуць каментатарскую працу.\nПаведамляецца, што Навіцкі ўжо напісаў заяву аб сыходзе са спартыўнага тэлеканала "Беларусь 5".\nКаментатар нарадзіўся ў 1954 годзе ў Брэсце, ён скончыў факультэт журналістыкі Белдзяржуніверсітэта і політэхнічны інстытут. На тэлебачанні ён працаваў з 1981 года. Першая яго рэпартажная праца - гульня паміж сталічным футбольным клубам "Дынама" і ташкенцкім "Пахтакорам" у 1981-м. Самай памятнай гульнёй, якую прыйшлося каментаваць, Навіцкі лічыць сустрэчу хакейных зборных Беларусі і Швецыі на Алімпійскіх гульнях 2002 года ў Солт-Лэйк-Сіці.


Фірма «Audi» прадставіла свой праект, які з'яўляецца прыкладам таго, як у кампактна аўтамабілі магчыма зручна размясціць двух пасажыраў і экалагічны рухавік. Называецца гэта дзецішча «Urban Concept». Каранёў прататыпаў гэтага канцэпта нельга адшукаць ні ў адной мадэлі фірмы. Транспартны сродак, якія прэзентуюцца на замалёўках, з'яўляецца адказам на запатрабаванне ў невялікіх гарадскіх і экалагічных аўтамабілях. «BMW» ужо плануе пачаць серыйную вытворчасць такіх аўта і «Audi», адпаведна, не можа заставацца ззаду свайго канкурэнта.\nПраект канцэрна мае грандыёзныя маштабы і чэрпае вопыт мацярынскага канцэрна «Volkswagen», які такімі вынаходствамі радуе аўтааматараў ўжо некалькі гадоў. У дадзеным выпадку, што цікава, «Аўдзі» робіць стаўкі на спартыўныя выпрабаванні, як кіроўцы, так і пасажыра.\nНа замалёўках канцэптуальнае аўто выглядае вельмі прывабна і цалкам заслугоўвае заахвочванняў. Эстэтычная адзнака «Урбана», пакуль не абмяркоўваецца. Увага прыкоўвае кабіна, трохі падобная на нос самалёта, і вылучаныя ў абодва бакі колы, якія злёгку зачыненыя асобнымі аўтамабільнымі крыламі. Падобная канструкцыя да сёньня ў гарадскіх аўто амаль не сустракалася. На восях размяшчаюцца 21-цалевыя дыскі. У салон аўтамабіля можна трапіць праз пярэднюю частку аўто, якая рассоўваецца да азадку. Унутры размешчана два, несіметрычных крэслы. Кіроўца сядзіць трохі спераду, а пасажыр збоку, але адсунуты трохі да азадку. Кузаў аўто выкананы з вугальнага валакна, ўмацаванага кампазіта (CFRP).\nСілавая структура канцэпта атрымалася звышлёгкай дзякуючы шырокаму выкарыстанню кампазітных матэрыялаў. Маса Урбана - усяго 480 кілаграм, і гэта з улікам таго, што на аўто размешчаны літый-іённы акумулятар з ёмістасцю 7,1 кВт / ч і пара матор-генератараў, якія развіваюць 15 кВт (20 л.з.). Машына з адным кіроўцам здольная разганяцца да 100 км / ч усяго за 16,9 секунды.\nПрывадам концепткары служаць два, электраматора. Энергія захоўваецца ў літый-иониевых батарэях. Час падзарадкі Урбана не вельмі вяліка. Ад тэрміналаў з трохфазную 400-вольтной сеткай акумулятары зараджаецца толькі 20 хвілін, ад аднафазнай бытавой разеткі з напругай 230 V машына папаўняе запас усяго за гадзіну. Акрамя таго, Urban таксама абсталяваны бесправадной тэхналогіяй зарадкі над якой інжынеры Audi нядаўна пачалі працаваць. На жаль, пакуль вытворцы не апублікавалі больш ніякіх тэхнічных дадзеных.\nВодгукі аб Continental ContiSportContact 5. Летнія шыны Continental ContiSportContact 5. Малюнак пратэктара шын\nЯк зрабіць багажнік экспедыцыйны сваімі рукамі?\nFiat Multipla: прыгажосць або функцыянальнасць?\n«Фольксваген-Пасат Б5»: водгукі ўладальнікаў і фота\nКомін у лазню сваімі рукамі з цэглы. Мантаж, ўстаноўка коміна ў лазні\nРаман "Дым": кароткі змест. Тургенеў І.С., "Дым": аналіз творы\nСоннік: катацца з горкі - тлумачэнне сну\nСадовыя дарожкі сваімі рукамі. ўладкоўваем дачу\nГэтыя 13 рэчаў вы павінны зрабіць у 30 гадоў, каб жыць без шкадаванняў!\nПра шыны Dunlop GrandTrek AT3 і іншыя для пазадарожнікаў\n«Коделак бранхіт» з чаборам. Інструкцыя па ўжыванні зразумелая ўсім.\nПоліўрыя - што гэта за захворванне і якія яго сімптомы?\nЯк усталяваць ipa файлы на IPhone?


Як падняцца па кар'ернай лесвіцы ў жаночым калектыве - 2017 - строгія сукенкі - Мода 2017 - Модны Жаночы Часопіс 2017\nстрогія сукенкі - Мода 2017 - Модны Жаночы Часопіс ⇒ 2017 ⇒ Як падняцца па кар'ернай лесвіцы ў жаночым калектыве\nІснуе вялікая колькасць станоўчых момантаў, з дапамогай якіх можна пісьменна прасунуцца па кар'ернай лесвіцы ў жаночым калектыве. Напрыклад, жанчыны, як правіла, больш уседлівасць, працаздольныя, адказныя, таму працуюць па меры сваіх магчымасцяў і сіл. Такім чынам, яны будуць выконваць свае абавязкі, дазваляючы непасрэднаму начальніку займацца прафесійным развіццём. Вылучыцца з жаночага калектыву можна наяўнасцю цвёрдага характару і адсутнасцю пачуццяў да супернікаў. Слабы пол звычайна адрозніваецца чалавечнасцю, вядзеннем гульні па правілах, што недапушчальна для развіцця сур'ёзнага бізнесу. Жанчын вельмі часта падводзіць прыроджанае пачуццё спагады, якое істотна перашкаджае прасоўванні па кар'ернай лесвіцы.\nАле жаночы калектыў можа стварыць велізарную маральную падтрымку, дзякуючы чаму з'яўляюцца новыя сілы для здзяйснення важных учынкаў і заключэння патрэбных здзелак. То ёсць асобная асобу мае ўсе шанцы праявіць сябе і заслужыць павагу начальства.\nВядома ж, на развіццё кар'еры ў жаночым калектыве аказваюць ўздзеянне адмоўныя моманты. Найбольш вядомым стылем паводзін з'яўляецца выраз вострай канкурэнтнай барацьбы паміж супрацоўнікамі, хуткае распаўсюджванне плётак пра асабістае жыццё каго-небудзь, некантралюемае стан у перыяд ПМС. Варта адзначыць, што жанчыны - гэта аматаркі даваць «карысныя» саветы. Мэтанакіраваны супрацоўнік не павінен звяртацца увагі на падобны кампрамат, робячы акцэнт непасрэдна на працы.\nПісьменныя крокі ў працы з жаночым калектывам даюць магчымасць хуткага прасоўвання па службовай лесвіцы з атрыманнем максімальнай карысці для сябе. Асноўнымі патрабаваннямі да паспяховаму развіццю асобы ў плане прафесійнай дзейнасці з'яўляецца наяўнасць жадання, цярпення, імкнення, дыпламатычнасці. Любыя перашкоды можна абысці і дамагчыся поспеху ў прафесійнай сферы.\nПапярэдні Тэкст Школьны развітальны вальс\nНаступная Артыкул Складанне дыеты па табліцы каларыйнасці прадуктаў


Работнікі на палях Слуцкага раёна: хто дасягнуў лепшых вынікаў. Спіс • Слуцк • Газета «Інфа-Кур’ер»\nРаботнікі на палях Слуцкага раёна: хто дасягнуў лепшых вынікаў. Спіс\nГазета «Слуцкі край» апублікавала спіс лепшых работнікаў на палях.\nПа стане на 5 мая на палявых работах лепшых вынікаў дасягнулі:\nЛангліц Іван Оттавіч (ААТ «Аграфірма «Лучнікі», Амкадор-352), пагрузіў 41 177 тон арганічных угнаенняў;\nКейлер Аляксандр Аляксандравіч (ААТ «Падлессе-2003», А-352) пагрузіў 40 400 тон арганічных угнаенняў;\nШушкевіч Аляксандр Анатольевіч (філіял «ПСГ» ААТ «Слуцкі мясакамбінат», МТЗ-3022, ПМФ-20) унёс 16 400 тон арганічных угнаенняў;\nКорзун Юрый Уладзіміравіч (філіял «ПСГ» ААТ «Слуцкі мясакамбінат», МТЗ-3022, ПМФ-20) унёс 16 340 тон арганічных угнаенняў;\nДолбік Леанід Іванавіч (ААТ «Вясейскі Пакроў», Boxer) унёс вадкія мінеральныя ўгнаенні на 5 299 гектарах;\nМеркуль Юрый Мікалаевіч (СУП «Племгас «Слуцк», МТЗ-1221, РДУ1,5) унёс цвёрдыя мінеральныя ўгнаенні на 4 730 гектарах;\nМаёраў Васілій Мікалаевіч (ААТ «Вясейскі Пакроў», МТЗ-1221, КШП-6) закультываваў 1 164 гектары;\nМірутка Мікалай Мікалаевіч (СГФ ААТ «Слуцкі сыраробны камбінат», МТЗ-3022, дыскатар-6Д) задыскаваў 678 гектараў;\nПіскун Дзмітрый Уладзіміравіч (ААТ «Вясейскі Пакроў», МТЗ-3522, ППО 9−45), заараў 645 гектараў;\nШышко Уладзімір Уладзіміравіч (ААТ «Слуцкая Ніва», МТЗ-3522, ППО 9−45), заараў 642 гектары;\nЛабкоўскі Сяргей Іванавіч (саўгас «Рачкавічы», FEND 930 Solitair 12), пасеяў збожжавыя і аднагадовыя травы на 701 гектары;\nКазляк Андрэй Канстанцінавіч (ААТ"Казловічы-Агра», МТЗ-3022, HORSH) пасеяў збожжавыя і аднагадовыя травы на 694 гектарах;\nЛучык Іван Валер’евіч (філіял ААТ «Наша Ніва» ААТ «Слуцкі мясакамбінат», МТЗ-3022, Rapit-600A) пасеяў збожжавыя і аднагадовыя травы на 654 гектарах;\nГаеўскі Аляксей Робертавіч (ААТ «Казловічы-Агра», МТЗ-1523, MECA V4) пасеяў цукровыя буракі на 404 гектарах;\nРажанец Сяргей Міхайлавіч (СГФ ААТ «Слуцкі сыраробны камбінат», МТЗ-1523, NG+) пасеяў кукурузу на плошчы 323 гектары.


18 лістапада 2019, 17:56\nПаводле дадзеных назіральнікаў, на 5 акругах з 9, дзе прысутнічалі іхныя прадстаўнікі, яўка не адбылася. Усяго падчас працэсу галасавання і падліку галасоў было зафіксавана 731 парушэнне, піша Белсат.\n«Галоўная мэта нашай кампаніі - правесці ў Беларусі выбары ў адпаведнасці з заканадаўствам і міжнароднымі стандартамі», — адзначыў Сігаеў.\nПрадстаўнікі «Права выбараў» назіралі на 9 акругах і сёння маюць «сто адсоткаў упэўненасці, што на 5 акругах яўка не адбылася». Дадзеныя па 2 акругах цяпер удакладняюцца, бо там назіральнікі былі выдаленыя ў апошні момант перад падлікам бюлетэняў. Яшчэ на адной акрузе лічба яўкі склала «блізкую да 50%».\nСамая вялікая розніца паміж дадзенымі камісіі і назіральнікаў па яўцы аказалася на Магілеўскай -Ленінскай акрузе № 84 (Магілёў) — 35% разыходжання.\n«Адкрыты падлік галасоў павінен быць замацаваны заканадаўча, каб пазбегнуць маніпуляцыяў камісіяў», — сказала Кавалькова.\n17 лістапада ў Беларусі прайшлі выбары ў Палату прадстаўнікоў 7-га склікання. Паводле ЦВК, яўка на іх склала 77,22%, выбары былі прызнаныя сапраўднымі. Ніхто з незалежных або апазіцыйных кандыдатаў не прайшоў.\nGallery image with caption: «Я вымушана спыніцца». Дзяўчына палітвязня Фурманава пасля 10 дзён галадоўкі вяртаецца ў Гродна\n« Пад Ваўкавыскам мужчына зарэзаў брата, будучы п’яным


Пачаўся судовы разгляд пазову Валера Фралова да газэты “Обозреватель”\n20 кастрычнік 2004, 16:03\nГанна Соусь, Менск Суд Маскоўскага раёну распачаў разгляд двух пазоваў аб абароне гонару й годнасьці — генэрала Валера Фралова да газэты “Обозреватель” і сустрэчнага пазову журналісткі газэты Ганны Мураўскай да спадара Фралова. Судовае разьбіральніцтва зьвязанае зь леташняй публікацыяй у “Обозревателе” артыкула з назовам “Дэпутаты Касьцян, Навасяд, Фралоў — асабовыя антысэміты?”\nГенэрал Валер Фралоў патрабуе ад газэты “Обозреватель” 100 мільёнаў рублёў за тое, што ў публікацыі яго назвалі антысэмітам. Размова ідзе пра інтэрвію журналісткі Ганны Мураўскай са старшынём Беларускага саюзу габрэйскіх арганізацыяў і суполак Леанідам Левіным. Спадар Левін неаднаразова сьцьвярджаў, што ён ніколі не называў генэрала Фралова антысэмітам.\n(Левін: ) “Гэта фальсыфікацыя, гэта не мае словы. Яны праслухалі стужку, і калі спатрэбілася адна хвіліна, каб згадаць другое прозьвішча, яны ўставілі два імя. А я ўжо ўспомніў і сказаў: “так, так”, і гэтыя “так, так” яны зрабілі асновай”.\nА генэрал Фралоў лічыць, што распаўсюджаныя пра яго непраўдзівыя зьвесткі сапсавалі яму рэпутацыю.\n(Фралоў: ) “Я вельмі паважаю габрэяў, у мяне сябры ёсьць габрэі. А цяпер я антысэміт? У чым выявіўся мой антысэмітызм?”\nСа свайго боку карэспандэнтка “Обозревателя” Ганна Мураўская лічыць, што яна дакладна перадала словы Леаніда Левіна, і што ў сваім пазове спадар Фралоў абразіў яе асабіста і пашкодзіў яе прафэсійнай рэпутацыі. Яна патрабуе ад Фралова 15 мільёнаў рублёў кампэнсацыі. Гаворыць прадстаўніца рэдакцыі “Обозреватель” адвакатка Алена Чарэй:\n(Чарэй: ) “Пазоў Фралова ёсьць публічным распаўсюджваньнем зьвестак, якія абражаюць дзелавую рэпутацыю газэты “Оброзреватель” і карэспандэнткі Ганны Мураўскай. Я мяркую, што суд вынясе справядлівы вэрдыкт”.\nСудовае рашэньне ў гэтай справе будзе вынесенае заўтра. Згаданы артыкул у “Обозревателе” летась стаў падставай для публікацыі ў “Народнай волі” артыкула “Как “Обозреватель” Сергея Атрощенко по-бандитски обошелся с Леонидом Левиным”. Тады таварыства “Альянс-мэдыя”, якім валодае Сяргей Атрошчанка, запатрабавала праз суд 50 мільёнаў рублёў кампэнсацыі з “Народнай волі” за маральныя страты. Сёлета ў лютым суд Ленінскага раёну Менску часткова задаволіў пазоў і прызнаў назву артыкула, а таксама некалькі фразаў зь яго абразай для дзелавой рэпутацыі “Обозревателя”. Пры гэтым патрабаваньня аб грашовай кампэнсацыі суд не задаволіў.


Год працы ў Інфармацыйным цэнтры DAAD - Адукацыя\nГод працы ў Інфармацыйным цэнтры DAAD\nЗ 1 сакавіка 2019 года\nбеларуская і нямецкая\nІнфармацыйны цэнтр Германскай службы акадэмічных абменаў (DAAD) у Мінску шукае супрацоўніка/цу для аказання кансультацыйных паслуг, адміністрацыйнай дзейнасці і каардынацыі праграм на ўмовах частковай занятасці. Праца пачынаецца 1 сакавіка.\nВакансія прадугледжвае частковую занятасць на 0,5 стаўкі (20 гадзін у тыдзень). Працоўная дамова заключаецца на 12 месяцаў.\nкансультацыі па магчымасцях навучання і правядзення навуковых даследаванняў у Германіі і па стыпендыяльных праграмах DAAD;\nпераклады з нямецкай на рускую/беларускую мовы;\nвышэйшая адукацыя (перавагай стане дыплом магістра / Master);\nпажадана, досвед навучання або навуковай стажыроўкі ў Германіі (са стыпендыяй DAAD);\nзацікаўленасць у паспяховай працы Інфармацыйнага цэнтра DAAD у Мінску;\nсвабоднае валоданне нямецкай, рускай і беларускай мовамі, добрыя веды ангельскай мовы;\nдобрыя навыкі карыстання офіснымі праграмамі;\nарганізатарскія здольнасці, наяўнасць міжкультурных кампетэнцый, мэтанакіраванасць, стрэсаўстойлівасць, здольнасць працаваць у камандзе, крэатыўнасць, добрыя камунікатыўныя навыкі і ветлівая манера зносін з наведвальнікамі;\nпажаданы досвед працы ў сферы культуры і адукацыі.\nЯк падаць рэзюмэ?\nБольш інфармацыі пра вакансію ад DAAD — тут.\nПраца ў беларускім прадстаўніцтве UNHCR\nАмбасада ЗША зноў абвяшчае вакансію!\nМайстэрня сацыяльнага кіно шукае піяр-гуру\nADU-SHARE: АДУ-Мары на каранціне Цікавосткі 60\nПершы»ADU-share на каранціне» ад Наталкі Рамейка можна паглядзець па спасылцы, а сёння сваімі ідэямі дзеліцца Настасся Баравік: Ва ўсім трэба шукаць станоўчыя бакі, нават ў самаізаляцыі. Мне не хапае зносін з іншымі людзьмі, але я сфакусавалася на самаразвіцці і не губляю час. Дзялюся рэсурсамі, якія дазваляюць мне праводзіць яго з карысцю. 45 Анлайн-канферэнцыя “ProjectX”


У Менску ізноў пачаўся перадзел маёмасьці творчых саюзаў\nИнтерн из Бобруйска случайно проколола пациенту легкое — и попала под "уголовку". Врачи возмущены363\nГэтак улады спрабуюць выканаць пратакол даручэньняў, які яны атрымалі пасьля нядаўняй сустрэчы А.Лукашэнкі з работнікамі культуры.\nАдзін з пунктаў гэтага пратаколу пазначае стварэньне ў Менску Дому творчых саюзаў. Днямі выканаўца абавязкаў старшыні Саюзу пісьменьнікаў Вольга Іпатава паведаміла, што гэтае даручэньне ўлады спрабуюць выканаць не праз стварэньне новага асяродку культуры, а празь зьнішчэньне ўжо дзейных.\nПаводле словаў спадарыні Іпатавай, улады вырашылі перасяліць у будынак Дому літаратара ўсе творчыя саюзы. Гэтак сам сабою і ўзьнікне заплянаваны новы Дом.\nА ўсе цяперашнія памяшканьні творчых саюзаў улада хоча выкарыстаць у сваіх ідэалягічных мэтах. Стварыўшы, да прыкладу, музэй бальшавіцкага палкаводца Міхаіла Фрунзэ. Некалькі сваіх загадаў Фрунзэ напісаў у будынку па вуліцы К.Маркса 5, то першым у сьпісе на высяленьне апынуўся Саюз кінэматаграфістаў, якому з 1992 году перадалі на балянс гэты будынак.\nЯк сказаў мне сёньня першы сакратар Саюзу кінэматаграфістаў Аляксандар Шкадарэвіч, афіцыйна яны не атрымлівалі ніякіх паведамленьняў на гэты конт. Аднак неафіцыйна Міністэрства ўнутраных справаў, якое хоча рабіць згаданы музэй, пацьвердзіла свае намеры. Больш за тое, МУС ужо зьвярнуўся ў Менгарвыканкам з просьбаю прыняць рашэньне пра выдзяленьне яму Дому кінэматаграфістаў.\n(Шкадарэвіч: ) "Мы пыталіся ў Міністэрстве ўнутраных справаў пра іхныя намеры. Яны пацьвердзілі сваё зацікаўленьне гэтым будынкам. Але, наколькі нам вядома, кіраўніцтва гарвыканкаму адмовіла Міністэрству ўнутраных справаў у гэтай просьбе. Пакуль што".\nТымчасам сытуацыю з заплянаваным перасяленьнем Саюзу кінэматаграфістаў хоча выкарыстаць у сваіх інтарэсах ня толькі міліцэйскае ведамства.\n(Шкадарэвіч: ) "Вось і Камітэт дзяржаўнага кантролю прэтэндуе на наш будынак. Яны забралі ўсё, што маглі вакол нас, але ім мала", — паведаміў першы сакратар Саюзу кінэматаграфістаў Аляксандар Шкадарэвіч.


“Калі армія па-за палітыкай, чаму там прысутнічае БРСМ?” - 18 Февраля 2009 - Вольны Мазыр!\nЧацвер, 21.11.2019, 20:24 Вітаю Вас Госць | RSS\nГалоўная » 2009 » Люты » 18 » “Калі армія па-за палітыкай, чаму там прысутнічае БРСМ?”\n“Калі армія па-за палітыкай, чаму там прысутнічае БРСМ?”\n— Вайсковы статут Узброеных сілаў Беларусі адназначна кажа, што ў часе службы вайсковец ня мае права належыць да якой бы то ні было палітычнай сілы ці грамадзкага аб’яднаньня.\nТым ня менш, Беларускі рэспубліканскі саюз моладзі вельмі грунтоўна ўладкаваўся ў беларускім войску. Прыём у сябры арганізацыі праходзіць ва ўрачыстай абстаноўцы. У маім выпадку гэта адбывалася на цэнтральнай плошчы Наваградка 9 траўня.\nМяне асабіста факт прыёму ў БРСМ вайскоўцаў тэрміновай службы зьдзівіў непрыемна. Найперш праз тое, што рабілася гэта фактычна ў абыход вайсковага статуту, а таксама з-за таго, як гэта рабілася.\nДа нас у полк завітаў старшыня раённай арганізацыі. Нятанна апрануты малады чалавек, які вельмі самаўпэўнена і напышліва расказваў пра сваю арганізацыю. Асноўны акцэнт ён рабіў на льготах, якія мы маглі атрымаць уступіўшы ў БРСМ. Абяцаў да канца году падключыць да сьпісу аб’ектаў, што аказваюць сябрам арганізацыі льготныя паслугі, прыватную стаматалягічную лякарню.\nБбез “касамольскай” коркі на кантракт проста не прымалі.\nШтопраўда, нам давялі: справа ўступленьня/неўступленьня абсалютна добраахвотная. Але жадаючых застацца на кантракт пакінулі бяз выбару — без “касамольскай” коркі на кантракт проста не прымалі.\nТак было колькі гадоў таму. Думаю, што за гэты час мала што зьмянілася. Але некаторыя зрухі ёсьць.\nНапрыклад, Зьміцер Жалезьнічэнка, які не прыняў прысягі й нават у войску пазыцыянуе сябе, як сябра Партыі БНФ.\nНекаторыя мае камандзіры напружваліся пры выглядзе незалежнай прэсы (я стала набываў у шапіках “Нашу Ніву”). А выпісвалі мы спрэс “СБ” ды “Ваенгазету”. Цяпер жа даводзіцца чуць пра досыць ляяльнае стаўленне да той жа “НН” у шэрагу вайсковых частак.\nУ любым разе, хацелася б пачуць ад вайсковага кіраўніцтва канкрэтны адказ на пытаньне: наша войска па-за палітыкай ці не? Бо інакш прысутнасьць у войску адной грамадзкай арганізацыі, якую небеспадстаўна лічаць праўладнай, ставіць у няроўныя ўмовы маладых людзей, што маюць палітычныя погляды адрозныя ад афіцыйных.


Антыантыўтопія | zviazda.by\nМаладосць » Публіцыстыка » Антыантыўтопія\nЛюдзі любяць антыўтопіі. Людзі пазнаюць у антыўтапічным свеце свой свет. У жорсткай выдуманай сістэме — рэальнасць. Людзі з задавальненнем уяўляюць адсутнасць свабоды і ўладу прымусу. Людзі сочаць за галоўным героем на экране ці старонках, падтрымліваюць яго ўздыхамі: гэта ж кіно, гэта ж фантастыка, так не бывае. Хацелася б, але не бывае. Людзі толькі павінны, людзі толькі стогнуць і выконваюць, людзі толькі маўчаць і падпарадкоўваюцца. Людзі толькі ахвяры. Куды б яны ні ішлі, што б ні рабілі, вакол іх заўсёды знойдуцца вінаватыя. Пачвары, якія псуюць усё жыццё звычайным простым людзям. Пачвары, супраць якіх нічога не зробіш, бо ты частка гэтай антыўтопіі рэчаіснасці, ў якой няма месца гераізму, няма месца асобе, толькі шэрым ценям ад вялізнага шэрага механізму.\nКанец 1970–х — пачатак 1980–х увайшлі ў гісторыю сусветнай музыкі як час, калі з’явіўся, расцвіў і скончыўся панк. Я не буду расказваць тое, што ўсім вядома ці невядома, спрабаваць дзвюма старонкамі ахапіць неахопнае для дзвюх соцень старонак. Хто ведае, куды і калі далей накіруюць мяне «Рубінавыя радкі», але сёння толькі пра адзін панкаўскі гурт — «Angelic upstarts».\nЛюдзі любяць антыутопіі. Людзі заўсёды знаходзяць вінаватых. Цэлую сістэму вінаватых, супраць якіх нічога і ніколі не зробіш. Гэтыя вінаватыя п’юць на працы. Прыходзяць адразу п’янымі на працу, а затым яшчэ п’юць на працы. Ад іх не дачакацца ніякай дапамогі, яны не выконваюць сваіх абавязкаў, яны пастаянна знаходзяцца ў антыцвярозым стане, але яны частка гэтай сістэмы. Яны ёсць, бо так патрэбна сістэме. Іх ніхто не звольніць, ніхто не аштрафуе, ім ніхто нічога не можа сказаць, бо яны патрэбны гэтаму антыўтапічнаму свету. Імі прасцей кіраваць. Ад іх прасцей патрабаваць. Вынік іх працы нікому не патрэбны, патрэбна мець куды націснуць. Яны нашмат важней для арганізацыі, чым любы адэкватны чалавек. Адэкватны — паняцце адноснае. Адэкватны сам па сабе не існуе. Адэкватны чаму? Адэкватны норме? Таму менавіта гэтыя і з’яўляюцца адэкватнымі, з мутным, цвілым, гнілым мозгам, з забруджанай, засмуроджанай, закінутай свядомасцю. Яны адэкватныя патрабаванням, сістэме, антыўтопіі.\nПершы сінгл «Angelic upstarts» адразу падарыў гурту сяброў і ворагаў. Пры гэтым, ворагі былі сапраўдныя, афіцыйныя, паліцэйскія. Так атрымалася, што ў гэтых паліцэйскіх на допыце «выпадкова» памёр адзін чалавек. Здавалася б, ну і што тут асаблівага, але не. Асаблівае было. Была напісана песня–пратэст, песня–выклік, першы крок ад рэальнасці ў кіно, у літаратуру. Быў голас, і ён быў гучней за мігалкі, дубінкі, краты. Героі з’явіліся не з мячамі і аўтаматамі, а з гітарай і мікрафонам. Некалькі чалавек супраць непераможнай сістэмы. Так не бывае.\nЛюдзі любяць антыўтопіі. Людзі заўсёды знаходзяць вінаватых. Цэлую сістэму вінаватых, супраць якіх нічога і ніколі не зробіш. Гэтыя вінаватыя не даюць піць на працы. Прыходзяць, прыязджаюць са сваімі праверкамі. Вешаюць відэакамеры на слупы і сцены. Сочаць. Пасля пазбаўляюць прэміі, адпраўляюць на прымусовы адпачынак за свой кошт, пазбаўляюць гонару, часам пазбаўляюць працы. Яны — частка сістэмы. Ім патрэбна, каб ты выконваў усё як сказана, а калі будзеш выконваць, то яны прыйдуць з новымі патрабаваннямі. Бясконцы прагрэс прымусу. Бясконцае павелічэнне абавязкаў пры поўным пазбаўленні правоў. Спачатку нельга піць, пасля курыць, пасля мацюкацца, пасля спазняцца, пасля раней сыходзіць, пасля цягнуць з працы дадому, што дрэнна ляжыць, каб добра ляжала. Гэта сістэма ператварае людзей у шурупы, цвічкі, дробныя кавалачкі велізарнага шэрага механізму.\nНекалькі чалавек супраць непераможнай сістэмы. Так не бывае. Напэўна, гэта спецыяльныя людзі з суперздольнасцямі — фінансавымі ці фізічнымі. Напэўна, гэта спецыяльныя людзі з суперсувязямі, напэўна, яны таксама прымацаваны дзесьці там уверсе. Томі Менсуорт (Мензі) — вучань на шахце. Рэй Коўі (Монд) — электрык. Стывен Форстэн — будаўнік–укладчык. Стыкс — рабочы мясцовай булачнай. Супер–людзі. Супер– здольнасці. Такім людзям з такімі здольнасцямі сорамна адмоўчвацца, такія людзі з такімі здольнасцямі павінны крычаць. А цяпер, мой дарагі чытач, закрый часопіс і паўтары сто восем разоў: «Шкада, што я не такі, шкада, што ў мяне няма ніякай магчымасці зрабіць хоць нешта, стаць хоць некім, няма ніякай магчымасці».\nЛюдзі любяць антыўтопіі. Людзі заўсёды знаходзяць вінаватых. Цэлую сістэму вінаватых, супраць якіх нічога не зробіш. Гэтыя вінаватыя паўсюль. Яны кантралююць кожнага. Яны крадуць шкарпэткі, каб заставаліся толькі няпарныя. Яны завязваюць вузламі слухаўкі ў кішэні. Яны прымушаюць жыць так, як ты ніколі б не жыў па сваім жаданні. Яны паўсюль. Яны прымусілі цябе, дырэктара школы, адправіць у звычайны дзень вучняў дзясятага і адзінаццатага класаў у калгас капаць бульбу. Гэта сістэма. Супраць яе ты не выступіш. Табе сказалі — ты выканаў. А быў подпіс? А пячатка? Але ж мы самі ўсё разумеем. Гэтыя хітрыкі. Гэтае агульна вядомае «дабравольна– прынудзіцельна». Усе ведаем, усё разумеем, але вучаніцы разбілі каменем галаву на калгасным полі, калі, згодна з подпісамі і пячаткамі, у яе ўрок гісторыі. Гэта ж яны вінаватыя? Сістэма. І дзеці.\nІ бацькі. І ўсе, хто не разумее: ты не мог інакш. Ты не герой. Героі бываюць толькі ў фільмах і кніжках. А гэта жыццё.\nМясцовая паліцыя (і не толькі мясцовая) старанна ўстаўляла палкі ў колы маладым панкам, прэсавала загадчыкаў клубаў і іншых пляцовак, дзе ненавісны гурт мог выступіць, прэсавала і саміх удзельнікаў гурта. Урэшце «Angelic upstarts» выпусцілі першы альбом і, па сутнасці, сталі адным з заснавальнікаў музычнага накірунку «oi!». Выпусцілі і сталі. Спадзяюся, усім зразумела, што гэтыя словы з нейкага фэнтэзійна–фантастычна–казачнага лексікону і не маюць ніякага дачынення да нашай рэальнай рэальнасці.\nЛюдзі любяць антыўтопіі. Людзі заўсёды знаходзяць вінаватых. «Кто ішчэт, тот всегда найдзёт». А яны «ішчут» і таму «находзят». Пошук чужых вінаватых — гэта адзіная здольнасць, навык, талент, які людзі развіваюць у сабе ўсё жыццё, даводзяць да аўтаматызму, да ўзроўню інстынкту. Штосьці пайшло не так? Гэта яны вінаватыя. Гэта ваша віна! Ты мне не сказала, што трэба ўзяць парасон! А ты вечна ўсім незадаволены ходзіш! А ты што мне тут, я табе ўсё, а ты! А гэтыя зноў усё тое ж і тое! А тыя тыя тыя, паглядзі на іх! Сістэмны аўтаматызм. Бо гэта вы — сістэма. Гэта вы — стваральнікі сваёй антыўтопіі.\nРаскажу пра адну з найбольш яркіх перамог «Angelic upstarts». У іх атрымалася даць канцэрт у турме. Уявіце сабе: даць у турме нефармальны, антыкарупцыйны, антымілітарысцкі і ўвогуле «анты» канцэрт. У той час, калі столькі сіл кладзецца на тое, каб увогуле задушыць і ўвесь гурт, і кожнага ўдзельніка паасобку. Кажуць, тут адбылася недарэчная памылка і запрасіў іх мясцовы капелан, які нават не ўяўляў, што робіць. Яму спадабалася назва, і ён паверыў, што з такой назвай не можа быць нічога кепскага. То кепскага, мабыць, і не было. Скажу чэсна: кепска — гэта паняцце адноснае.\nЦі змог бы хоць хто зараз у нас напісаць утопію? Не псеўдарэлігійны цыкл адстойнай літаратуры, а сапраўдную ўтопію. Дзе сістэма — гэта сінонім слову «гармонія». Дзе не патрэбныя героі, бо кожны свядомы чалавек — герой. Дзе няма вінаватых…\nУ маёй кішэні слухаўкі ніколі не заблытваюцца ў вузлы.


Паказчык інтэлігентнасці — Жыццё Палесся. Мозырь\n21.02.2015 300 Жыццё Палесся\nЧаму я мову гэтую абрала?\nНа ёй мне шэпча казкі вецярок.\nНа ёй салоўку ўлетку падпявала\nПра «аксамітны зорны вечарок».\nУ творчы свет з яе пляту вянок.\nЯе ўслаўлялі Колас і Купала,\nНа ёй гаворыць чыста мой сынок!\nАх, якая ж цудоўная наша родная беларуская мова! Як жа гучыць яна мілагучна, як чаруе і прываблівае сваёй шчырасцю і цеплынёй. Мы, беларусы, павінны разам з сапраўднымі патрыётамі — нашымі паэтамі i пiсьменнiкамі — зберагчы родную мову дзеля нашчадкаў.\nСтанаўленне беларусаў праходзiла вельмi складана. Нашу мову многiя лiчылi дыялектам рускай. У мінулым Беларусь уваходзiла ў склад Вялiкага Княства Лiтоўскага, Рэчы Паспалiтай, дзе галоўнай мовай лiчылася польская. Але ж народ верыў у будучыню. Менавіта гэтую ідэю падкрэсліваў у сваім вершы Максім Танк: «Народ пранясе цябе, родная мова, святлом незгасальным у сэрцы сваiм…» I сапраўды, мы змаглi зберагчы беларускую мову ў цяжкі час, а таму і сёння не трэба аднеквацца ад яе. Мaбыць, тыя, хто не хоча ведаць яе дасканала, не імкнуцца быць больш адукаванымі. Я лічу, што веданне беларускай мовы — гэта паказчык інтэлігентнасці.\nУ нашым свеце ёсць каля шасці тысяч розных моў, i кожная з iх адлюстроўвае традыцыi, культуру і самабытнасць народа. Але палова з гэтыx моў знаходзіцца на мяжы знікнення. Калі мова — душа народа — знікне, то знікне і культура, а з ёй і духоўнасць.\n«Песню сваю, мову сваю я да грудзей прытульваю» — вось як узносіць родную мову Пімен Панчанка. Давайце ж берагчы мову і шанаваць яе. Гэта можна пачаць з сённяшняга дня, проста будзем размаўляць па-беларуску!\nчлен клуба «Юны журналiст» МЦТДіМ.\n← «Беларуская — мая мова!»\nЦі размаўляеце вы па-беларуску? →\n19.12.2019 Жыццё Палесся Комментарии к записи Кто и зачем зовёт белорусов на улицу? И могут ли эти люди гарантировать безопасность участников протеста? отключены\nПаказчык інтэлігентнасці: 1 комментарий\nШаноўныя жырналісты і рэдактары газеты «Жыццё Палесся»! Вельмі прыемна, што на вашым сайце можна знайсці некалькі артыкулаў да міжнароднага свята роднай мовы. Дзякуй за гэта!\nТолькі хацелася б як мага часцей бачыць беларускую мову на старонках газеты (чытаю і папяровы варыянт). Калі ласка, паспрабуйце рабіць хаця б адзін паўнавартасны матэрыял на беларускай мове ў кожным нумары газеты! Няхай на беларускаю выходзяць не толькі артыкулы пра культуру і дзень мовы, а таксама і агляды надзвычайных здарэнняў, паведамленні пра работу прамысловых прадпрыемстваў і жыццё сялян. Было б цікава і карысна, калі б па-беларуску хаця б час ад часу выходзілі самыя папулярныя рубрыкі.\nСпадзяюся, што вы пачуеце мой заклік і актыўна падтрымаеце беларускую мову на сваіх старонках. Яшчэ раз дзякуй за вашую працу!


Больш за 220 тыс. беларусаў маюць дзве кватэры, а то і больш | БЕЛАРУСКАЕ РАДЫЁ РАЦЫЯ\nБольш за 220 тыс. беларусаў маюць дзве кватэры, а то і больш\nБольш за 220 тыс. беларусаў маюць дзве і звыш кватэры, паведаміў 17 кастрычніка на прэс-канферэнцыі начальнік галоўнага ўпраўлення падаткаабкладання фізічных асоб Міністэрства па падатках і зборах Міхаіл Расолька.\n«У Беларусі больш за 220 тыс. грамадзян, у якіх на праве ўласнасці дзве і звыш кватэры. У Менску іх найбольшая колькасць – больш за 67 тыс. У абласцях – у сярэднім ад 20 тыс. да 28 тыс. чалавек, толькі ў Гомельскай вобласці некалькі больш – 35 тыс»., – сказаў Міхаіл Расолька.\nФота: booking.com / A1 Apartments. Мае ілюстрацыйны характар\nПаводле яго слоў, колькасць уладальнікаў дзвюх і больш кватэр пастаянна расце. «Яшчэ некалькі гадоў таму іх было крыху больш за 100 тыс. Гэта значыць прыкладна за пяць гадоў адбыўся рост прыблізна ў два разы, – адзначыў начальнік галоўнага ўпраўлення. – Дарэчы, калі ў чалавека два жылыя памяшканнi ў шматкватэрных дамах, гэта яго права выбраць, па якому з іх плаціць падатак. Для гэтага трэба звярнуцца ў падатковы орган».\nУ Беларусі на ўліку ў падатковых органах складаюцца амаль 3 млн фізічных асоб, якія валодаюць альбо карыстаюцца аб’ектамі нерухомасці. З іх амаль палова мае льготы ў выглядзе поўнага вызвалення ад выплаты маёмасных падаткаў. «Найбольшая колькасць плацельшчыкаў маёмасных падаткаў – у Менскай вобласці, так як там шмат садовых таварыстваў. Дадзеныя падаткі прадʼяўляюцца і выплачваюцца па месцы знаходжання абʼекта, таму менчукі, якія валодаюць садовымі домікамі, таксама павялічваюць колькасць плацельшчыкаў у Менскай вобласці», – дадаў Міхаіл Расолька.\n„Лісты шчасця” атрымалі 106 тысяч жыхароў Менска\n28-гадовую жыхарку Віцебска забілі за кватэру\nВасіль Шлындзікаў: Ідзе знішчэнне эканамічнай эліты\nЦі магчыма адзінае падатковае заканадаўства Беларусі і Расеі?


Народные традиции сохраняют и возрождают в клубах Шумилинского района — Шумилино. Новости Шумилино и Шумилинского района. Герой працы. Герой труда. Районная газета\nНародные традиции сохраняют и возрождают в клубах Шумилинского района\n10.06.2013 shumilino181Комментарии on Народные традиции сохраняют и возрождают в клубах Шумилинского района\nГазета змяшчае кароткія справаздачы клубных устаноў раёна, дзе па драбочку, па макавым зернейку збіраюцца і зберагаюцца народныя святы, абрады, словам, фальклор, на які так багаты беларускі народ. Мы расказалі чытачу пра тое, як святкавалі сватаўство і заручыны ў Слабадзе, на чарзе – расказ пра тое, як прайшло свята сямейна-бытавога календара “Хрэсьбіны” ў Обалі, як аднаўляюць у Вялікіх Ляжнях свята пастухоў – Юр’я.\nВядома, пра ўсё, што дзеецца ў гэтым накірунку работнікамі культуры раёна, у газетных артыкулах не раскажаш. Ірына Бондарава, рэжысёр раённага метадычнага цэнтра аддзела культуры райвыканкама, ахвотна дзеліцца з журналістамі плёнам творчых высілкаў сваіх калег на месцах. Яна расказала, што пры правядзенні свята горада “Родная зямля” 3 ліпеня ў “Горадзе майстроў” будзе праходзіць конкурс з элементамі народных святаў і абрадаў “Каштоўныя драбніцы з роднай скарбніцы” з удзелам майстроў, асобных выканаўцаў, фальклорных гуртоў вёсак раёна. У гэты дзень пляцоўкі панадворкаў аформяцца ў народным стылі. Так што ва ўсіх, хто цікавіцца даўніной, будзе яшчэ магчымасць дакрануцца сэрцам да скарбаў нашых дзядоў.\nСцэна Обальскага ГДК уяўляе сабой прыбраную сялянскую хату. Дзве сяброўкі-парадзіхі збіраюць на стол. Тут жа і зыбка, у якой гушкае адна з іх сваё немаўля. Яны чакаюць куму і кума. Неўзабаве дзверы хаты расчыняе бабка з сяброўкамі. Яны спяваюць песні. Гаспадары цалуюць гасцей, запрашаюць за стол. “Бабулечка-красунечка, пі ў мяне мёд-віно, каб маё малое шчаслівае было, вялікае расло”, – кажа бацька немаўляці. Тут жа на парозе з’яўляюцца кум і кума. Пачастункі. Бабка гаворыць кумам: “Бярыце нараджонага, а прынясіце нам хрышчонага”.\nНеўзабаве хросныя бацькі прыносяць ужо хрышчонае дзіця. Усе зычаць яму шчаслівага лёсу. Кума спрабуе разбіць гаршчочак, але гэта ўдаецца куму. Госці падыходзяць да бабкі, кладуць грошы на талерку. Спяваецца песня “Кума мая, кумачка, дзе жывеш?”, усе кідаюцца ў скокі. І нарэшце – сцэна развітання, падчас якога хросныя бацькі дакляруюць даглядаць і гадаваць свайго хрэсніка.\nВось так коратка, без дэталяў. Гучала са сцэны жывая гутарковая мова, з вершамі, прыказкамі, прымаўкамі. Ролі выконвалі мясцовыя самадзейныя артысты. Бацьку ўдала сыграў Уладзімір Мулькоў, маці – Алена Кудлаева, бабку – Валянціна Сіценка, нядрэнна пераўвасобіліся ў вобраз кумы Людміла Якубовіч, кума – Міхаіл Гумінскі, ролю сябровак добра выканалі Жанна Курыленка і Таццяна Партная, гасцямі былі члены клуба “Ветэран”.\nНа Юр’еўскую расу\nЮр’я – свята, якое вельмі шанавалася нашымі продкамі. Яно звязана з выпасам хатняй жывёлы на Юрь’еўскую расу, якая, як лічылася даўней, валодала выключнымі гаючымі здольнасцямі. Адсюль і ход падзей, што разгортваліся на падворку Алены Галаўко з вёскі Вялікія Ляжні згодна са сцэнарыем, складзеным і ажыццёўленым арганізатарамі – Ляжнёўскім сельскім клубам – цэнтрам духоўнага выхавання (загадчыца Надзея Лазука). Трэба сказаць, нялёгка даўся прывод трох кароў на падворак, затое дзея, якая разгортвалася па святкаванні Юр’я, зачаравала многіх вяскоўцаў. Кароў выганялі галінкамі вярбы, асвячонай у царкве, качалі па іх спінах велікодныя яйкі, гаспадыня запальвала Грамнічную свечку. Яйкі качалі – каб кароўка, якая пераступала яйка, была круглая ды поўная. Клалі побач замок – як засцярогу ад ваўкоў. І нарэшце – зёлкамі, якія засталіся яшчэ ад мінулагодняга Купалля, абкурвалі хлеў, каб нячыстая сіла адышла ад каровы-карміліцы. Не забыліся на падворку і на асвячэнне даёнкі.\nПастараліся арганізатары свята Юр’я, нагадалі маладым гаспадыням пра тое, як выводзілі на Юр’еўскую расу жывёлу іх далёкія продкі. Шкада, што на кароў у хлявах вяскоўцаў багацей не робіцца…\nН.С. Сянчура: «14 год у Шуміліне. А якія гэта былі гады!»


Домрачава вярнулася пасля цяжарнасці — і заняла 37-е месца ў спрынце\n06.01.2017 / 18:10 11\n6 студзеня на 4-м этапе біятлоннага Кубка свету ў Аберхофе прайшоў жаночы спрынт. Перамогу атрымала чэшская біятланістка Габрыэла Каўкалава, паведамляе by.tribuna.com. Дар'я Домрачава заняла 37-е месца. Нагадаем, беларуска вярнулася пасля паўтарагадовага перапынку.\n— Настрой добры. Вяртанне адбылося?\n— Вяртанне адбылося. Спадзяюся, што з кожнай гонкай буду паказваць усё лепшыя вынікі. Сёння была першая гонка, было цяжка, скажу шчыра. Напэўна, недзе залішне асцярожнічала на стральбе. На трасе таксама старалася трымаць сябе, каб цалкам не спыніцца пасля хуткага паскарэння. У цэлым, старт атрымаўся.\n— Прысутнічала хваляванне?\n— Хваляванне прысутнічала. Не скажу, што было занадта хвалююча, але прадчуванне гэтага старту, гэтых трыбун у Аберхофе… Тут заўсёды вельмі біятлонная атмасфера. Таму, вядома, крыху хвалявалася\n— Ведаю, што сям'я твая побач. Дзе яны заўзелі за цябе? Адчуваецца падтрымка?\n— Усе перажывалі ў гасцініцы. Вядома, падтрымка адчуваецца. Спадзяюся, пасля гонкі таксама будзе падтрымка, — сказала Домрачава ў эфіры «Матч-ТВ».\nКум / адказаць\n07.01.2017 / 14:30\nВыдатны вынік. Па-болей такіх посьпехаў :)\n07.01.2017 / 16:22\nда все у нее еще будет - вы вспомните как она начинала!\n08.01.2017 / 15:38\nДар'я - гэта наш Месі, таму мужыкі пасаромеемся яе крытыкаваць, лепш будзем да яе вяршынь імкнуцца. Удачы табе, беларуская камета!\nЛукашэнка: Трамп з жонкай вохкаюць і ахкаюць ад беларускага льну, пытаюцца, дзе можна купіць 5\nКанапацкая: На вечарынках у Палаце другі тост заўсёды ўстаюць і п'юць за прэзідэнта 12\nКаб даць гэты канцэрт, Вакарчук прапусціў паседжанне Вярхоўнай Рады. Аншлаг на «Мінск-арэне» ФОТЫ 1\n«Заклікаем грамадзян Беларусі быць гатовымі да абароны незалежнасці сваёй краіны» — заява палітрады АГП 2\nСяргей Чыслаў і Уладзімір Мацкевіч збіраюць у інтэрнэце подпісы за незалежнасць. Пакуль адрэагавала 1500 чалавек 6\nБалгарская студэнтка ўтроіла памер губ, каб выглядаць «модна» ФОТА 22